مەترسی لەسێدارەدانی ۲ گیراو لە گرتووخانەی ناوەندی شاری ورمێ - كۆمه‌ڵه‌ی مافی مرۆڤی کوردستان\nبەپێی هەواڵی گەیشتوو بەکۆمەڵەی مافی مرۆڤی کوردستان، سەر لە بەیانی ئەوڕۆ هەینی ۱۳ی گەلاوێژی ۱۳۹٦ی هەتاوی ۲ زیندانی بە مەبەستی لە سێدارەدانیان، بۆ ژوورە تاکەکەسییەکانی گرتووخانەی ناوەندی ورمێ گوێزرانەوە.\n“سەعیــــــــد پوور هورمــــوزی”\nئەو ۲کەسەن کە پێشتر بە تاوانی مادە هۆشبەرەکان سزای سێدارەیان بەسەردا سەپێنــــــــرابوو. بەپێی زانیارییەکان بڕیارە لە یەک دوو ڕۆژی داهاتوودا سزای ناوبراوان جێبەجێ بکرێت.\nشایانی باسە کە پێشتر نوێنەرانی پەڕڵەمانی کۆماری ئیسلامی ئێران لە گەڵاڵەیەکی یاساییدا داوایان کردبوو کە بەمەبەستی کەمکردنەوەی سزای سێدارە بۆ تاوانەکانی تایبەت بە مادە هۆشبەرەکان، دەزگای دادوەری خۆی لە ئێعدامکردنی زیاتر لە ۵۰۰۰ کەسی سزادراو بە سێدارە، خۆی ببوێرێت.\n← قەدەغەکردنی چاوپێکەوتنی زیندانیانی سیاسی لەگەڵ بنەماڵەکانیان وگواستنەوەی ۳ زیندانی بۆ ژووری تاکەکەسی بەمەبەستی جێبەجێ کردنی حوکم\nبەردەوامی سوتانی دارستان ولەوەڕگەکانی”گێڵانغەرب” لەڕۆژهەڵاتی کوردستان ولەناوچوونی ژینگە →


هەرێمی کوردستان لە نێوان مانەوە وەک هەرێمێکی سەربەخۆو موچەدا …. ئامانج کەریم – Dengekan\nbyDenegkan\tDecember 30, 2017\tGeneral\nهەزاران هەزار ساڵە میلەتی کورد خاکی داگیرکراوەو ژێردەستە کراوە لە لایەن گەلانی ترو نەتەوەی تروە کوردیش وەک نەتەوە بە درێژای ئەو مێژووە قوربانی و خوێنی داوە لەپێناو ئازادی و کیانی سەربەخۆی . لەو پێناوەدا چەندین شۆڕش بەرپا کراوەو هەر لە دەسپێکی شۆڕشەکانەوە خوێن فاکتەری گەشتن بە ئامانج بووە و لە کۆتایشدا نەیاران بە کایەیەکی سیاسی کپ و خامۆشیان کردۆتەوەو گیان فیدای و شۆڕش گێڕ تەنها و تەنها بونەتە مێژوو هیچی تری لێ سەوز نەبووە ، لەم کۆتاییانەی سەدەی بیستدا شۆڕشی نوێ لەدوای هەرەس و کارەساتی ئاشبەتاڵی شۆڕشی ئەیلول وێڕای جیاوازی بیروڕا و وێڕای بەرنامەو کار لە دروشمدا و جیاوازی لە ئەجێندای جێبەجێ کردندا . بەڕوبارێک خوێن ،بە بیرو باوەڕی تێکۆشەرانە و دڵسۆزانەی هەمو ئەو شۆڕشگێڕانەی سەرو ماڵ و گیانی خۆیان و کەس و کاریان دەکردە قوربانی بەیرو باوەڕ بۆ گەیشتن بە کەنارەکانی ئازادی و سەربەخۆی لە باشوری کوردستاندا بۆ یەکەم جار گەلی کورد توانیوێتی هەرێمێکی سەربەخۆ لە حوکم ڕانی کورد خۆیدا دروست بکات.\nگەر مرۆڤ بەویژدانەوە قسە بکات وێڕای شەڕو شۆڕی لایەنە سیاسیە کوردیەکان و وێڕای گەندەڵی و نەزانی و شەڕی پلەو پۆست و دەست بەرنەدانی کارەکتەرە سیاسیەکان لە کورسی حوکم ڕانی و ئاڵو گۆڕ نەکردنی دەسەڵات لە ڕێگای پڕۆسە دیموکراتیەکانەوە ،کە هەر ئەم هۆکارانەیش بونەتە هۆی دروست بونی دۆخی نا هەموارو قەیرانی سەخت و دژوار بەڵام هێشتا ژیان و گوزەران لە ژێر دەستەی بێگانەو چەوساندنەوەو ڕەشبگیری و کیمیا باران کردن و ئەنفال کردن و کوشتنی بەکۆمەڵ و جینۆساید کردن هەزارن قات باشترەو خۆشترە . ئەو دۆخە سەختە قەیراناویە دروست کراوەی کە لە ئیستادا بەسەر گەلی باشوردا هاتوە زەمینەی بۆ ئەو دەوڵەتە دروست کردوە کە پێی دەوترێ دەوڵەتی عیراق و هەرێمی کوردستانیش وەک هەرێمێکی سەربەخۆ بەشێکە لەو دەوڵەتە . هەڵبەت بە هاوکاری هاوبەشی بەرژەوەندی لەگەڵ دراوسێکانی وەک ئیران و تورکیا کە هەرسێک وڵات گەر هەزاران گێرمەو کێشەی سیاسی و بەرژەوەندی لەنێوانیاندا هەبێ بەڵام وەک نەیار لەبەرامبەر دۆزی نەتەوەی کورد کۆک و تەبان و مو بە نێوانیاندا ناچێ ،لەم نێوەندەدا دەیانەوێت ئەوەی گەلی کورد بەهەزان ساڵە بەرهەمی هێناوە بە زەبری فشار لەڕوانگەی ئابوری و سەربازیشەوە کیانی هەرێمی کوردستان لەناو بەرن و ئەو هەرێمە سەربەخۆیەی کە چوار پارێزگا پێک دێت بە پارێزگای هەڵەبجەیشەوە حکومەتی عیراق وەک پارێزگا مامەڵە لەگەڵ سێ پارێزگا سەرەکیەکەیدا بکات و پشکی پارێزگای هەڵەبجەیش کە کارەسات بار ترین پارێزگای کوردستانە لەگەڵ پارێزگای سلێمانیدا مامەڵەی لەگەڵ بکرێت ، ڕاستە فەشەلی سیاسی کارەکتەرە سیاسیەکانی کوردستان بەتایبەت ئەوانەی لە حوکم و لەدەسەڵاتدا بون غرورو خۆ بەزل بینین و قۆرخ کار بون .\nئەوە ئەوان بون ئاڕاستەی میلەتێکیان لە بیری ئازادی و ڕۆشن بیری و کرانەوە بەڕوی دونیادا گۆڕی بۆ ئەو خەباتەی کە ئێستە میلەت دەیکات کە خۆی لەداواکردنی موچەدا دەبینێتەوە . ئەوەیش ئەو بەغدادەیە کە تەواوی هەوڵە سیاسی و ئابوری و دبلۆماسیەکانی خستۆتە گەڕ لەپای ئەوەی هەرێمی کوردستان وەک کیانێکی سەر بەخۆ بە پێدانی موچە بکڕێتەوەو بیکاتەوە بە پارێزگای سەر بە حکومەتی ناوەند ،گەلی کورد دەبێ ئەوە لەبیر نەکات و بزانێت گەر کیانی هەرێمی کوردستانی بە ناردن و پێدانی موچە فرۆشت بەبەغداد دەبێ ئەوەیشی لەبەرچاو بێ سبەی هەر ئەو بەغدایە لە مەرکەزەوە پارێزگار و بەڕێوەبەری ئاسایش و هەمو بەڕێوەبەرایەتیەکانی تری لێ وەردەگرێت و کەسانی عەرەبی بۆ دەنێرێت و سوڵتەی تەنفزی و سوڵتەی قەزای و دارو بەرد لەم هەرێمەی ئێستادا دەکەوێتەوە ژێر دەستی ئەوان ، ڕەنگە ئیستە کەسانێک هەبێ بڵێت جا بۆ نەبێ ؟ ڕەنگە ئێستە کەسانێک هەبێ بڵێ چ خێرێکمان لەمانەی خۆمان بینیوە ئیتر بۆ ناڕازی بم گەر عەربێک بێت و حوکم بکات ، ڕەنگە ئەوانەی بەغدادیش کە ویستیان وایە ئیرادەی خەڵکی هەرێمی کوردستان و کیانی هەرێمی کوردستان بە موچە بکڕن لە سەرەتاوە مرونەت بنوێنن و دەست شل بکەنەبەڵام ئەوانەی حوکمی عەربیان بینیوە لەڕابردودا لەم ناوچەیە ئەوانە هەست بەو مەترسیانە دەکەن نەک جیلی دوای ڕاپەڕین کە حوکمی عەرەبیان نەبینیوە ، کەواتە ئێستە دەبێت بڵێین لەنێوان موچەو کیانی هەرێمی کوردستان وەک هەرێمێکی سەر بەخۆ کامیان ؟!!\nPrevious لاڤه له‌خۆی باییبوو … فه‌رهاد ئه‌حمه‌د به‌رزنجی\nNext ئاوڕێک له شێعری “گوڵخونچه‌ی سوور”ی(1) ڕۆبرت بێرنز(2)\nکتێب و هاوێرگە … هۆشیارجەمال\nلەنێوان کوردبوون وکوردایەتی … هەڵمەت حەسەن


ئاسایش دەستی بەسەر یەک ملیۆن حەبی مەترسیداردا گرت\nنەتەوە | 12:00:31 2017-01-12 | (831) جار خوێندراوەتەوە\nبەڕێوەبەری نەھێشتنی ماددە ھۆشبەرەکان لە ئاسایشی سلێمانی دەست بەسەرداگرتنی بڕێکی زۆر ماددەی ھۆشبەری راگەیاند‌و ئاشکرای کرد کە نزیکەی یەک ملیۆن دەنکە حەب دەستی بەسەردا گیراوەو شەش کەسیش لەم ھەفتەیەدا دەستگیرکراون".\nعەمید جەلال ئەمین بەگ بەڕێوەبەری نەھێشتنی ماددە ھۆشبەرەکان لە ئاسایشی سلێمانی، لە کۆنگرەیەکی رۆژنامەوانیدا ئاشکرای کرد کە ئەمشەوی رابردوو لەکاتژمێر 11:30، لەلایەن ھێزەکانی ئاسایشی سلێمانییەوە دەستیان گرتووە بەسەر بڕێکی زۆر حەبی جۆری ترامادۆڵدا، کە وەک ماددەیەکی ھۆشبەر مامەڵەی لەگەڵدا دەکرێت.\nئاماژەی بەوەش کرد کە ھەر لەئەمساڵدا دەستیان بەسەر بڕی 700 گرام کریستاڵدا گرتووە کە بە وتەی ناوبراو ماددەیەکی زۆر مەترسیدارەو ھەروەھا دوو شەو لەمەوبەریش شەش کەسیان لەکاتی بەکارھێنانی ماددەی ھۆشبەردا دەستگیرکردووە.\nئاماژەی بەوەشدا کە بڕی حەبە ترامادۆڵەکە "نزیکەی یەک ملیۆن دەنکە حەبە کە لە٣٥ کارتۆندابووە"و لەبارھەڵگرێکدابووە کە شۆفێرەکەش دەستبەسەرە، لەکاتێکدا ئەمجۆرە حەبە دەبێت لەژێر رێنمایی پزیشکدا بەکار بھێندرێت، چونکە حەبێکی مەترسیدارە.\nبەرنامەی کارەبا بۆ مانگی داھاتوو ئاشکراکرا


ته‌فسیری قورئان » پۆڵێنه‌كان » هه‌موو بابه‌ته‌كان » لاپه‌ڕه‌ی : 1\nئه‌م مه‌له‌فه ته‌فسیری قورئان پیرۆز له خۆده‌گرێت به زیاتر له ٣٥ زمانی جیهانی\nژمـاره‌ی پێكهاته‌كان: 89\nڕوون كردنه‌وه‌ی سوڕه‌تی ( الفاتحة )\nمرۆڤ پێویستی به یارمه‌تی خوا هه‌یه، كه به‌رده‌وامی بكات له‌سه‌ر ڕێگای ڕاستی تاكو لانه‌دات ڵێی، چونكه ده‌رچوونی له‌م ڕێگا ڕاسته‌دا یان به تێكچوون و خراپ بوونی هێزی زانستیه‌تی كه نه‌فام و گومڕا ده‌بێت، یان تێكچوون و خراپ بوونی هێزی كاركردنیه‌تی كه كاری وا ئه‌نجامده‌دات تووشی تووڕه‌یی خوا ده‌بێت. سوڕه‌تی (الفاتحة) ش ئه‌م خاڵانه‌ی زۆر به جوانی و ڕێكی ڕیز به‌ندكردووه. ئه‌م بابه‌ته وه‌رگیراوه له كتێبی "ئاوێته‌ی دڵ"، دانه‌ره‌كه‌ی ئیبن قه‌یم ئه‌لجۆزیه.


زانا رۆستایی: توانیمان لە پەرلەمان شکست بە قەدەغەکردنی موتڵەقی فرەژنی بهێنین\nYou are at:Home»تەوەری نوچەنێت»دیمانه‌ی ته‌وه‌ر»زانا رۆستایی: توانیمان لە پەرلەمان شکست بە قەدەغەکردنی موتڵەقی فرەژنی بهێنین\nزانا رۆستایی، ئەندامی پێشووی پەرلەمانی کوردستان لە لیستی کۆمەڵی ئیسلامی، لە گفتوگۆیەکی نوچەنێت، سەبارەت بە هەموارکردنەوەی یاسای باری کەسێتی دەڵێت” ئەوکات، لەدژی قەدەغەکردنی فرەژنی بووم و ئێستاش هەمان رام هەیە. پێموایە دەبێت یاساکە جارێکی تر هەموار بکرێتەوە”.\nنوچەنێت: پێشتر یاسای باری کەسێتی ھەموار کرا، ئێوە لەدژی قەدەغەی فرەژنی بوون. ڤیدیۆی جەنابت ھەیە کە دژی کاتی ھەڵبژاردنیش تاکیدت لەو ھەڵوێستەی خۆت کردەوە. ئەوە بۆچی؟\nزانا رۆستایی: لەکاتى هەموارى یاسای بارى کەسێتى لە پەرلەمانى کوردستان لە خولى دووەم، من یەکێک بووم لەوانەى بە توندى دژى قەدەغەکردنى رەهاى فرەژنى وەستامەوە، چونکە پیچەوانەى دەقى راشکاوى قورئانى پیرۆز ە (فانکحوا ما گاب لکم من النساء مپنى وپلاپ ورباع فان خفتم الا تعدلوا فواحدە ….) و ماددەى دووەمى دەستورى عیراقى بوو، کە نابێت یاسایەک دەربچێت پێچەوانەى بنەما نەگۆڕەکانى ئیسلام بیت. ئەو کات دوو را خرایە دەنگدان، قەدەغەکردنى رەها یان مەرجدارکردنى بە مەرجى قورس، دواى تیبینیەکانى من زۆرینەى ئامادەبوان دەنگیاندا بە مەرجدارکردن نەک قەدەغەکردن.\nنوچەنێت: بۆچی بەو موتڵەقییە دژ بووی؟\nزانا رۆستایی: من بە موتڵەقى دژى نەبووم، بەڵکو دژى قەدەغەکردنى بە موتڵەقى بووم کە هەندى ئەندام داوایان کردبوو، چونکە ئێمە لە کۆمەڵگەیەکى زۆرینە مسوڵمان دەژین و نابێت رەچاوى بیروباوەر و ئایینى میللەتى خۆمان نەکەین.\nنوچەنێت: پێت وایە کاتێ سەرۆکی حکومەت، یاسایەکی وا ئاراستەی پەرلەمان دەکات. وەک ئێوە لەوە نەگەشتووە کە لەگەڵ دین دژ بەیەکی دروست دەکات ؟\nزانا رۆستایی: ئەو پرۆژەى سەرۆکى حکومەت بە هاوکارى شارەزایان ئاراستەى کردبوو، فرەژنى قەدەغە نەکردبوو بەڵکو ئەوە لیژنەى ژنان بوو لە ناو پەرلەمان کە ویستیان بە موتڵەقى قەدەغەى بکەن.\nنوچەنێت: کەسێکی وەک دکتۆر زەڵمی، پێچەوانەی رای ئێوە پێی وابوو یاساکە و ھەمواریشی خیلاف لەگەڵ ئایینی ئیسلام نییە، بۆچی ئێوە جیاواز لە زانایایەکی وا تەفسیرتان دەکرد ؟\nزانا رۆستایی: من خۆم بە قوتابى دکتۆر مستەفا زەڵمى دەزانم. ئەویش لەگەڵ قەدەغەکردنى موتڵەق نەبوو. زۆریش نیگەران بوو لەو پەرلەمانتارانەى ویستیان پرۆژەکە بەم ئاقارەدا ببەن. من بەرگریم لە بیروراکانى دکتۆر مستەفا زەڵمى رەحمەتى دەکرد.\nنوچەنێت: ئایا گەر ئێستاش یاساکە بۆ قەدەغەکردنی بێ مەرجی فرە ژنی، بچێتەوە پەرلەمان ھەمان رات دەبێ ؟\nزانا رۆستایی: بێگومان ئیستاش هەمان رام هەیە و پێم وایە، تەنانەت مەرجەکانیش ناڕەوان ولەجێی خۆیان نین و پێویستە یاساکە جاریکى تر هەموار بکریتەوە بە ئاراستەى رێکخستنى فرەژنى نەک قەدەغەکردنى، بە جۆرێک کە رێگرى بکرێت لەو مەترسى و زیانانەى کە رەنگە دروست ببێت لە ئەنجامى خراپ ئەنجامدانى ئەو پرۆسەیە.\nنوچەنێت: بەتەنھا کۆمەڵی ئیسلامی بوو یان یەکگرتوو و بزووتنەوەی ئیسلامیش دژی بوون ؟\nزانا رۆستایی: ئەو کات ئیسلامییەکان و بەشێکیش لە پەرلەمانتارانى لایەنەکانى تر هاوڕابوون لەگەڵم، بۆیە توانیمان شکست بەو هەوڵە بهینین کە قەدەغەکردنى بە موتڵەقى بوو، بەڵام بزووتنەوەى ئیسلامى ئەو کات پەرلەمانتاریان نەبوو.\nنوچەنێت: ئەو یاسای ئێستا لەکوردستان هەیە، لەگەڵ ئەو یاسای ئێستا کە عێراق کاری لەسەر دەکرێ ( جەعفەری) جیاوازی چییە لەبارەی مافی ژنەوە؟\nزانا رۆستایی: ئەو یاسایەى لە عیراق کارى پێدەکرێت جەعفەرى نییە، بەڵکو یاسایەکە کە بە ژمارە ( 188) ى ساڵى 1959 دەرچوەو تا ئیستاش کارى پێدەکرێت. لە مەسەلەى فرەژنى زۆر باشترە لە یاساکەى هەریمى کوردستان، هەربۆیەش ئەو پیاو و ژنانەى بڕیارى هاوسەرگیرى دەدەن بۆ جارى دووەم لە دادگاکانى عیراق گرێبەستى مارەبڕینەکە ئەنجام دەدەن، چونکە ئاسانکارى زیاترى تیدایە بۆیان. بەراى من رێگەدان بە فرەژنى چەند لەبەرژەوەندى پیاوانە ئەوەندەش لەبەرژەوەندى ژنانەنە (ئەو ژنانەى کە شویان نەکردوە یان بێوەژنن یان تەڵاقدراون) چونکە رێگرى کردن لەو ژنانەش کە ببنە خاوەن هاوسەر و ماڵى خۆیان و مناڵى خۆیان ئەوەش ستەمە و دادگەرى تیدانییە ، هەربۆیە تەنها ئەو ژنانە زۆر دژى فرەژنى دەوەستنەوە کە هاوسەریان هەیە و هیچ کیشەیەکیان نییە و هەرگیز بیر لە هاورەگەزەکانى تریان ناکەنەوە، کە دەرفەتى ژیانى هاوسەریان نییە مەگەر وەک ژنى دووەم نەبێت.\nنوچەنێت: بەرای هەندێ لە زانایانی ئایینی ئیسلام، دەکرێ ئیسلام بەپێێ قۆناغ و سەردەمەکان تەفسیری جیاوازی بۆ بکرێت بەمەبەستی گونجاندن لەگەڵ گۆڕانکارییەکانی سەردەم، رای ئێوە چییە؟\nزانا رۆستایی: ئیسلام ئایینیکە بۆ هەموو سەردەم و کاتێک دەگونجێت، چونکە دەکرێت تەفسیرى نوێ بکرێت بۆ دەقەکانى بێ ئەوەى پێشێلى بنەما نەگۆڕەکانى بکرێت. هەربۆیە زانایانى ئیسلام بەردەوام خویندنەوەى نوێ و تازە دەکەن بۆ ئەو دەقانەى کە تەفسیرى جیاجیا هەڵدەگرن.


كۆمپانیای گووگڵ پێگه‌یه‌كی ئه‌لیكترۆنی تایبه‌ت به كۆرۆنا داده‌نێت\nكۆمپانیای گووگڵ پێگه‌یه‌كی ئه‌لیكترۆنی داناوه، زانیاری ده‌رباره‌ی پشكنین و رێنمای تایبه‌ت به ڤایرۆسی كۆرۆنا بڵاوده‌كاته‌وه.\nكۆمپانیای گووگڵ كه سه‌ر به كۆمپانیای ئه‌لفابێته، رایگه‌یاند پێگه‌یه‌كی ئه‌لیكترۆنی داناوه، جه‌خت ده‌كاته سه‌ر وڵاته‌یه‌كگرتوه‌كانی ئه‌مریكا و زانیاری ده‌رباره‌ی پشكنین و رێنمای تایبه‌ت به ڤایرۆسی كۆرۆنا بڵاوده‌كاته‌وه، ئه‌مه‌ش له‌هه‌ڵمه‌تێكدا له‌چوارچێوه‌ی هه‌وڵه‌كانی ئه‌مریكا بۆ رێگریكردن له بڵاوبوونه‌وه‌ی ڤایرۆسه‌كه.\nپێگه‌ی گووگڵ https://www.google.com/covid19 زانیاری و لینكی تێدایه سه‌نگی ده‌خاته سه‌ر ڤایرۆسه‌كه‌ی هۆكاری نه‌خۆشیه كووشنده‌كه‌یه، كۆمپانیاكه وتی "له‌داهاتوودا پێگه‌كه به‌زمانی جیاواز بۆ زۆر وڵاتی‌دیكه له‌به‌رده‌ستدا ده‌بێت".\nسندار پیتشای سه‌رۆكی جێبه‌جێكاری گووگڵ له‌بڵاوكراوه‌یه‌كدا له‌سه‌ر ئینته‌رنێت رۆژی شه‌ممه وتی "كۆمپانیاكه‌یان كه‌خاوه‌ن گه‌وره‌ترین سێرڤه‌ری گه‌ڕانه، هاریكاری له‌گه‌ڵ حكومه‌تی ئه‌مریكادا كردوه بۆ دانانی پێگه ئه‌لیكترۆنیه‌كه له 16ی مانگی 3وه".


مه‌سروور بارزانی: گه‌نده‌ڵیمان سنووردار كرد و داهاتی ناوخۆی زیاد ده‌كه‌ین\n:: PM:07:56:07/12/2019 \nئێسته قۆناغی باشمان بڕێوه و ده‌ستكه‌وتی زۆر به‌ده‌ست هاتووه\nمه‌سروور بارزانی سه‌رۆك وه‌زیرانی كوردستان گوتی، له ڕۆژی سوێندخواردنه‌وه ئاماژه‌مان به‌وه كرد كه ئه‌ركێكی سه‌ختمان له ئه‌ستۆ گرتووه و ئێسته قۆناغی باشمان بڕێوه و ده‌ستكه‌وتی زۆر به‌ده‌ست هاتوون.\nڕوونیشی كرده‌وه كه پابه‌ندبوونی خۆمان دووپات ده‌كه‌ینه‌وه له‌سه‌ر كوردستانێكی به‌هێز و هه‌رچی له‌توانامان بێت ده‌یكه‌ین بۆ خه‌ڵكی كوردستان، به‌ڵام ئه‌نجامدانی پڕۆژه‌ی گرنگ و ستراتیجی پێویستی به زه‌مینه‌ی له‌بارتر هه‌یه، تێپه‌ڕبوونی 100 ڕۆژ ته‌نیا سه‌ره‌تاییه، به‌ڵام هه‌نگاوی باشیشمان ناوه.\nسه‌رۆك وه‌زیران گوتی، هه‌ر حكوومه‌تێك بیه‌وێ خزمه‌ت بكات پێویسته شه‌فاف بێت و ئێسته بڕیاردراوه به كۆكردنه‌وه‌ی گشت داهاته‌كان له وه‌زاره‌تی دارایی و ئابوورى و پلانمان داناوه بۆ كه‌مكردنه‌وه‌ی خه‌رجی و زۆركردنی داهات و توانیومانه داهاتی ناوخۆ زیاد بكه‌ین.\nمه‌سروور بارزانی ئاماژه‌ی به‌وه كرد، ئێسته سه‌رقاڵی ڕێكخستنه‌وه‌ی باجین له كوردستان و خه‌رجییه‌كانیش زیاتر به‌دواداچوونیان بۆ ده‌كرێ و چاودێریان ده‌خرێته سه‌ر، پڕۆسه‌یه‌كی شه‌فافمان له داهاتی سامانه‌سرووشتییه‌كان گرتووه‌ته به‌ر و گشت هاووڵاتییان ده‌توانن بزانن داهاتمان چه‌نده و چۆن خه‌رج ده‌كرێ.\nمه‌سروور بارزانی گوتی، كه‌شێكی باشمان دروست كردووه بۆ ئه‌وه‌ی چیتر گه‌نده‌ڵی نه‌كرێ و من له‌سه‌ر ئه‌وه ڕژدم و چه‌ندان كه‌س به‌هۆی به‌رتیل دراونه‌ته دادگا.\nپوخته‌ی وتاره‌كه‌ی سه‌رۆك وه‌زیرانی كوردستان لێره بخوێننه‌وه\nئه‌م بابه‌ته 3117 جار خوێنراوه‌ته‌وه


ریاڵ مەدرید شەش یاریزان دەگوازێتەوە\n4/23/2019 1:55:00 PM 26210 جار خوێندراوەتەوە\nراپۆرتى رۆژنامەکانى ئیسپانیا ئاشکرایان کردوە کەئیدارەى یانەى ریاڵ مەدرید بە ئەنجامدانى شەش گرێبەست ئاگر لە بازاڕى گواستنەوەى یاریزانان بەردەدات و بۆ ئەو مەبەستەش سەرۆکى یانەکە بڕی 500 ملیۆن یۆرۆى خستۆتە بەردەست ئیدارەى مێرەنگى لە پێناو نوێکردنەوەى یانەکە.\nرۆژنامەکان باس لەوە دەکەن لەو بڕە پارەیەى کە دانراوە 100 ملیۆنى بۆ هازاردى بەلژیکى و یاریزانى یانەى چێڵسی لەندەنیەو بڕی 150 ملیۆن یۆرۆش بۆ گواستنەوەى پۆگبا تەرخان کراوە، هەرچەندە سەرۆکى یانەکە فلۆرەنتینۆ پێرێز راى لەسەر گواستنەوەى پۆگبا نیە، بەڵام زیدان سورە لەسەر گواستنەوەى ئەو یاریزانە.\nبەشێک لەو یاریزانانەى دیکە کە یانەکە هەوڵى گواستنەوەیان دەدات، ئیلکاى گۆندۆگانى یاریزانى یانەى مانچستەر سیتى و کرسیتیان ئیرکسنى دانیمارکى و یاریزانى یانەى تۆتنهامى ئینگلیزییە.\nلەگەڵ ئەمانەشدا ئیدارەى یانەکە بەبەردەوامى چاودێرى لۆکا یۆڤیچى یاریزانى یانەى ئینتراخت فرانکفۆرتى ئەڵمانى دەکات و لەلایکى دیکەشەوە باس لەوە دەکرێت کە پێرێزى سەرۆکى یانەى شاهانە تەکید لەوە دەکاتەوە کە لە نێوان مباپێ و نێیمار یەکێکیان بۆ ریزەکانى یانەکەى دەگوازێتەوە.\n#ریال مەدرید #گواستنەوەی یاریزان


سەرەتا»سیسته‌م OS»لینكس»كۆمەڵێ هۆكار وات لێده‌كات كه لێنكس به‌كار بهێنیت\nسیسته‌می كار پێكه‌ر یه‌كێكه له هه‌ره به‌شه گرنگه‌كانی ئامێركه‌ت كه په‌یوه‌ندی نێوان تۆ و ئامێره‌كه‌تە .. واته به‌بێ سیسته‌می كرا پێكه‌ر ناتوانیت به‌رنامه ئیش پێ بكه‌یت و به شێوه گرافیگ یان ناگرافیك وه زۆر شتی تر بكه‌یت 😞 به‌كورتیه‌كی ناتوانی ده‌ست به‌سه‌ر ئامێره‌كه‌تدا بگریت به‌بێ سیسته‌می كار پێكه‌ر OS >\nله‌به‌ر ئه‌وه‌ی به‌شێكی گرنگه بۆیه پێویسته تۆ بزانی چی هه‌ڵده‌بژیریت .. زۆر سیته‌می كارپێكه‌ر هه‌یه به‌ڵام ناوبانگترینیان سیسته‌می ویندۆز و ماكه به‌ڵام سیسته‌مێكی تر هه‌یه پێی ده‌وترێت لێنكس ..\nلێره‌دا هه‌ندێ هۆكار باس ده‌كه‌م كه بۆ لێنكس به‌كاربهێنیت …\n1) پارێزراو ده‌بیت له ڤایرۆس ..\nهه‌موو به‌كارهێنه‌رێت ده‌یه‌وێت پاێزراو بێت له ڤایرۆس و فایلی زیان به‌خش، بۆیه ناچار ده‌بیت پاره‌یه‌كی زۆر بدات به ئه‌نتی ڤایرۆس. له‌گه‌ڵ لێنكسدا تۆ پێویستت به ئه‌نتی ڤایرۆس نیه چونكه ئه‌و ڤایرۆسانی كه توشی لێنكس ده‌بن زۆر كه‌م و به په‌نجه‌كانی ده‌ست ده‌ژمێردرێن .. ئه‌مه‌ش وای كردووه كه زۆربه‌ی سیرڤره‌كان پشت ببە‌ستن به لێنكس.\n2) تێنه‌چوونی پاره …\nپێویست ناكات پاره‌كی زۆر له سیسته‌م و ئه‌نتی ڤایرۆس دا سه‌رف بكه‌یت . یه‌ك دوو دابه‌شكاروی لێنكس له كۆی ده‌یان دابه‌شكراو به پاره‌ن ئه‌ویش كه بۆ ئیشی سێرڤه‌ر به‌كارده‌هێنرێن ئه‌گینا وه‌كو یوسه‌رێك پاره ناده‌یت و فری یه .\n3) به‌رنامه‌كان به فرین …\nتۆ به فری به‌رنامه‌كانت له‌سه‌ر ویندۆز یان ماك ده‌ست ده‌كه‌وێت ئه‌وا تۆ گزیت كردووه وه به‌ڕیگه‌ی نایاسای كراكی ده‌كه‌یت .. بۆیه لێنكس به‌كاربهێنه بۆی له‌و كێشمه كێشه نه‌جاتت بێت ..\n4) به‌رده‌وامی و جێگیری ..\nلێنكس زۆر جیگیره به‌ڵا له‌وانه‌یه له دابه‌شكراوێكه‌وه بۆ دابه‌شكراوێكی تر بگۆڕیت به‌ڵام به شێوه‌یه‌كی گشتی پێویست به دووباره كوژاندنه‌وه و توشی شاشه شینه‌كه بیت ..\n5) بازاڕی به‌رنامه‌كان ..\nله ویندۆز دا گه‌ڕان قورسه و ده‌یان ده‌یان به‌رنامه‌ی بێسوود هه‌یه وه ئه‌بیت به‌رنامه‌كان ئاكتیڤ بكه‌یت یاخود ده‌بیت خۆت ئه‌ندام بكه‌یت له سایتی سه‌ره‌كی انجا انستۆڵی بكه‌یت .. له لێنكسدا بازاڕ هه‌یه زۆر به ئاسان ده‌توانی به‌رنامه‌كان به‌ده‌ستی بهینیت وه زۆر به‌كەمی توشی ئه‌وه ئه‌بیت كه به‌رنامه‌یه‌ك به پاره‌یه ..\n6) جوانكاری ..\nئێمه زۆر حه‌ز ئه‌كه‌ین كه دیسكتۆپی لێنكسه‌كه‌مان جوان بیت به‌ڵام له ویندۆزدا ناتوانیت زۆر شت بگۆریت به‌تایبه‌تی له ویندۆز حه‌وتدا وە بۆ سیسته‌می ماكیش ئه‌وه باس ناكرێت چۆنه … له لێنكسدا زۆر ده‌توانی هه‌ر شتێك بته‌وێت بیگۆریت و كه به‌هه‌زاره‌ها ئایكۆن به‌رده‌سته بۆی وە ..\n7) پیویست به مواسه‌فاتی به‌رز ناكات ..\nله زۆربه‌ی سیسته‌مه‌كانی تردا ناتوانی كۆمپیوته‌ركەت كە مواسه‌فاتت نزمه ئیشی پێ بكه‌یت، ته‌نانه‌ت ئه‌گه‌ر ڕامه‌ت 180 میگا بوو ده‌توانی هه‌ندێ دابه‌شكاراوی لێنكسی له‌سه‌ر دابنێیت ..\n😎 هه‌موو شتێك چاره‌سه‌ری هه‌یه ..\nله ویندۆزدا زۆر جار تووشی كێشه ده‌بیت نازانیت یاخود ناتوانیت چاره‌سه‌ری بكه‌یت به‌ڵام له لێنكسدا هه‌موو كێشه‌یه‌ك چاره‌سه‌ری هه‌یه.\nزۆر شتی تر وات لێده‌كات كه لێنكس به‌كاربهینیت وه‌ك ئه‌وه‌ی سه‌رچاوه‌ی كراوه‌یه و ده‌توانی به بێ انستۆڵكردن سیسته‌مه‌كان تاقی بكه‌یته‌وه وه زۆر شتی تر ..\nهیوادارم به‌سوود بێت…\nئاماده‌كردنى : #Th3_XM0sl1m #Linux\nبابەتەكانی پێشووترفێركاری: چۆنیه‌تی كردنه‌وه‌ی 2 ئه‌پڵیكه‌یشنی فه‌یسبووك و ماسنجه‌ر و ئینستاگرام\nبابەتی دواتر فێركاری : چۆنیه‌تی دانانی ووشه‌ی نهێنی بۆ فلاش و میمۆریه‌كانتان\nلەلایەن Tech Eye 06/02/2016\nئەم بابەتە مەبەست لێی تەنها فێرکاری یە و هیچی ترنیە بۆیە داوا دەکەم بۆ هیچ…\nلەلایەن Rasty Saeed 04/01/2016\nلای فای ئەو تەکنەلۆژیایە سەرسامت دەکا وەرچەرخانێکی نوێ لە تەکنەلۆژیای گەیاندن و جیهانی ئینتەرنێت بەگشتی…\nزۆرینه‌ی به‌كارهێنه‌رانی ئامێره هۆشمه‌نده‌كانی سامسۆنگ, زانیاری ته‌واویان نییه له‌سه‌ر چۆنیه‌تی كارپێكردنی Samsung Knox, ئه‌م نه‌رمه‌واڵه‌یه…\nلەلایەن Darya ismail 30/03/2016\nكۆمپانیای ئه‌پڵ زۆر چاوه‌ڕوانی نه‌كردو هه‌رزوو واتای پاشگری SE له‌ئایفۆنی پێنجدا ئاشكراكرد، ئه‌گه‌ر سه‌یری واتاكه‌ی…


دهۆك نه‌یا ڕه‌نگینه، دهۆك یا بێ خۆدانه ! - پرس بادینی\nHome سڵایدشۆو هەواڵ وتار دهۆك نه‌یا ڕه‌نگینه، دهۆك یا بێ خۆدانه !\nدهۆك نه‌یا ڕه‌نگینه، دهۆك یا بێ خۆدانه !\nپرس بادینی 8:31:00 PM سڵایدشۆو, هەواڵ, وتار,\nگۆتار ـ ئۆمێد حاجى به‌ڕۆشكى\nپتریا جاران ده‌مێ ناڤێ دهۆكێ گوهـ لێ دبین ژ لایێ به‌رپرسان ڤه دبێژن ( دهۆكا ڕه‌نگین ) ! ئه‌رێ ب ڕاست دهۆكا ڕه‌نگینه ؟ یان دهۆك یا بێ خودانه ؟\nئه‌رێ هه‌ى گه‌لى به‌رپرسان هه‌وه چ بۆ دهۆكێ كریه هه‌تا كو ڕه‌نگین ببیت ؟ هه‌لبه‌ت ژبلى ( گرانیا پانزینێ، گرانیا ئه‌مپێرا كاره‌بێ، پشتگوهـ خستنا دهۆكێ د خزمه‌ت گوزارى و پڕوژه‌یان دا ) !\nدا ئه‌م ژ په‌پرسێن بلند یێن كوردستانێ ڤه‌بین و، بهێن ته‌ماشاى به‌رپرسێن باژێڕێ دهۆكێ بكه‌ین، چونكه ڕێڤه‌برنا دهۆكێ دده‌ستێن وان دایه، ئه‌رێ به‌رپرسێن دهۆكێ و ڕێڤه‌به‌رێن گشتى یێن دهۆكێ شیایه چ بۆ دهۆكێ بكه‌ن ؟ ( ب مخابنى ڤه ژبلى هنده‌ك پڕۆژه‌یێن كو ب تلێن ده‌ستى دهێنه هژمارتن، چ پڕوژه‌یێن دى وه‌ك پێدڤى بۆ باژێڕێ دهۆكێ نه‌هاتینه ئه‌نجامدان ) !\nڕێڤه‌به‌رێن گشتى یێن دهۆكێ ده‌ستهه‌ڵاته‌كا وه‌سا نینه بشێن دویڤچوونه‌كێ بكه‌ن، چونكه ب بڕیاڕا پارتا خۆ لڤینێ دكه‌ن و كاردكه‌ن، هه‌لبه‌ت ئه‌ڤێ چه‌ندێ ژى ڕه‌نگڤه‌دانه‌كا گه‌له‌ك نه‌باش لسه‌ر هاوڵاتیان هه‌یه، و دروستكرنا جیاوازیى َیه دناڤبه‌را تاكێن چڤاكى دا تایبه‌ت، جیاوازیا هزروبیران، و ڕێڕه‌وێ ئازادیا ڕاده‌ڕبڕینێ ته‌سك دكه‌ت .\nله‌وڕا ئه‌م دبێژین دهۆك نه‌یا ڕنگینه، به‌لكو دهۆك یا بێ خودانه .\nله‌وڕا پێدڤیه هاوڵاتیێن دهۆكێ ب ئه‌ڤێ چه‌ندێ ڕازى نه‌بن، و ب ئێك ده‌ست داخازا ماڤێن خۆ بكه‌ن، و ئه‌وى كه‌توارى بشكێنن ده‌مێ دبێژن هاوڵاتیێن دهۆكێ پله دوونه پشتى هه‌ولێر و سلێمانیێ .\nئه‌ڤ چه‌نده ژى دێ ب شێوه‌یێن شوڕه‌شا سپى و ب ئارامى هێته بجهـ ئینان یان ژى ب ڕێیا شوڕه‌شا ده‌نگان، و ئێدى كه‌سێن ژ هه‌ژى بۆ جهێن ژ هه‌ژى بهه‌لبژێرین .\nتاگەکان # سڵایدشۆو # هەواڵ # وتار\nBy پرس بادینی at 8:31:00 PM\nLabels: سڵایدشۆو, هەواڵ, وتار\nسڵایدشۆو هەواڵ وتار


بزووتنەوەی گۆڕان‌و پارتی »رێکنەکەوتوون»؟!\nهەروەک چۆن دوابەدوای ڕێکەوتــننامەی دەباشان ڕەخنەکانمان لەڕوی یەکێتی رانەگرت و بەردەوام بوین، لەباش ڕێکەوتنە سیاسیەکەی گۆڕان و پارتی لە 18ی شوباتی 2019 لە پیرمام واژۆکرا بێدەنگ نابین و هەمو ئەوانەی لەڕابوردودا ڕویانداوە وەبیریاندێنینەوەو دەشبین بەبەربەست بۆ داهاتویان. وەک چۆن ڕێکەوتننامەی دەباشان کرایە گەمەیەکی سیاسی و خەڵکی پێ سەرقاڵکرا» ڕێکەوتنی سیاسی گۆڕان و پارتی هاوشێوەیەتی و پارتی دەیەوێ هەگبەی سیاسی خۆی وەک یەکێتی نمایش بکات».\nواژۆکردنی ڕێکەوتنی سیاسی بزوتنەوەی گۆڕان و پارتی بەو مەبەستە ئەنجام نەدراوە گۆڕان لەهەموو پێشنیارو پێشنیازو پڕۆژەکانی ڕابوردوی پاشگەزبێتەوەو بێدەنگبێت لەوەی پارتی و یەکێتی ئەنجامیانداوە» ڕێککەوتنی سیاسی 18ی شوبات بۆ بزوتنەوەی گۆڕان پشویەکە تا باشتر هەناسەبدات لە ماراسۆنی سیاسی داهاتو» گۆڕان لانادات لەبەرنامەی خۆی چونکە بەپێی ئەو بەرنامە دامەزراوەو بۆتە ویستگەی بزوتنەوەکە».\nلەئەرشیفی 10ساڵی رابوردوی بزوتنەوەی گۆڕاندا هەیە کە لە هەوڵی سزادانی پارتیدابوە بە ڕێگەی دادوەری یاسایی و سەربەخۆ لە\n٣. نانبڕاوانی فەرمانگەکان\n٧. ناردنە دەرەوەی ئەو پارانەی بەناوی دوو بنەماڵەوە لە بانکەکانی دەرەوە حەشاردراون.\n٨. دەیان نمونەی وەک ئەو 50 ملیۆن دۆلارەی بەناوی حکومەتەوە لە وڵاتی تورکیا وەرگیراوەو هتد... زۆرن کە لە دروستبونی گۆڕانەوە ئاشکراکراوە.\nئامانجی پارتیش « لەواژۆکردنی ڕێکەوتننامەی سیاسی 18ی شوبات» بەو مەبەستە نیە چیدی دزی و تاڵانی و سەروەت و سامانی هەرێم بەهەدەرنەدات و بێ پرسی حکومەت و خەڵک ئیتفاقی سەربەخۆی بازرگانی ڕاگرێ لەگەڵ وڵاتانی دراوسێ و ڕادەستکردنی داهاتی ئیبراهیم خەلیل و گەڕانەوەی زەویە داگیرکراوەکان و دەستبەرداربون لە کێڵگە نەوتیەکان» پارتی چاکسازی پێناکرێ چونکە ئەو چاکسازیەی بزوتنەوەی گۆڕان دەیهەوێت پارتی پێ لاواز دەبێت و دەسەڵاتی ڕەهای نامێنێت.\nواژۆکردنی ڕێکەوتنی سیاسی لەلایەن پارتیەوە هەوڵدانە بۆ بێدەنگ کردنی بزوتنەوەی گۆڕان و قۆرخکردنی هەمو ئەو سەدان پڕۆژەی هەیبوە لە سەرەتای ڕێخراوەیی تائێستای دەسەڵات» پارتی و یەکێتی بەداهاتی نەوت و گومرک نەبێت ناتوانن لەو دەسەڵاتانەدا بن کە تا ئێستا هەیانبوە» ئەوەی پارتی مەبەستیەتی بێدەنگ کردنی بزوتنەوەی گۆڕانە بانگێشتکردنیەتی بۆ گۆماوی گەندەڵی هەرچەند یاساکانی بزوتنەوەی گۆڕان ڕێگەنادات ئۆرگانەکانی بزوتنەوەی گۆڕان وەک هەر بەرپرسێکی پارتی یان یەکێتی بیرکاتەوە بزوتنەوەی گۆڕان هێڵی سوری هەیە، لایەنەکانی تر سنوریان نیە» گۆڕان بەبنەما سیاسیەک لەسەرەتاوە هاتوە کاردەکات پشتیوانی خەڵکی مەدەنی و ڕۆشنبیران و سیاسەتمەدارو هەمو ئەو هاوڕێیانەی پشتیوانیانکرد لەڕێکخراوەییەوە بۆ قۆناغەکانی ترو تا گەیشتە بەشێک لەدەسەڵات. سپاسی خەک و هەموو ئەوانە دەکات لەقوڵایی ترین مەترسی و دەسەڵاتی دیکتاتۆری دوو حزب سەریهەڵدا» گۆڕان بەرنامەی سیاسی و ئامانجی نیشتیمانی و نەتەوەیی خۆیی هەیە کەدەیان بڕگەو سەدان تەوەر لەخۆ دەگرێ وەک ١ ـ ئاسایش ٢ـ سامانی مرۆیی ٣ـ ئامانجە نیشتمانیەکان ٤ـ ڕۆشنبیری و داهێنان ٥ـ ئامانجە دیموکراسییەکان ٦ـ ئابوری قەڵاچۆکردنی گەندەڵی ٧ـسامانی سروشتی و دەیان و سەدان پڕۆژەی ئەم بزوتنەوەیە کەهەموان ئاگادارن لە نۆ ساڵی ڕابوردودا خراوەتەڕوو داواکاری و پێشنیارەکانی کۆمەڵی مەدەنی پێکهاتون لەسەدان پڕۆژەو بڕگەی خزمەتگوزاری بەهەمان شێوە دەسەڵاتی ئەوکات هێشتا لەژورە تاریکەکاندا حەشاریداون و گرنگی پێ نایات. بەهێزی چەک سەدان پێشێلکاری ئەنجامدراوە، هەتا مافیاگەرێتی هێزی حزب و تاکڕەوی بونی هەبێت کاتی زۆرترمان دەوێت لەوەی خەڵک هۆشیاربکرێتەوە تا بەهزرو بیری ئایندەی گەلەکەی بزانێت چۆن بەدی دەهێندرێت ، ئەوەی بزوتنەوەی گۆڕان مەبەستیەتی لەبەرژەوەندی خەڵکدایەو بەپێی پلاتفۆڕمی کاری یاسایی کردوە.\nپارتی و یەکێتی بەجۆرێک نەخشەڕێگای حکومەت و پەرلەمانیان داڕشتوە» گەر هەمو لایەنەکان دەرچن لەحکومەت بێ هیچ کێشەیەک دەتوانن حکومەت بەرن بەڕێوە بەڵام ئیرادەی گەل توانای هەڵوەشاندنەوەی هەیە» لەماوەی 27 ساڵی حوکمڕانی هەرێمی کوردستان کێشەو گرفت نەبوە بۆ حکومڕانیکردنی پارتی و یەکێتی بەڵکو بونەتە کێشە بۆ خەڵک لە هەموی کاریگەرتر! بەبەرچاوی خەڵکەوە بەرهەمی کانزایی دەردەکەن و سامانی سروشتی دەفرۆشن و باج و سەرانیەکی زۆر کە ڕۆژانە بەدەیان ملیۆن دۆلار مەزەنە دەکرێ» لە هەمانکاتدا هاوڵاتیان لاوازدەبن و چینی هەژاری سەردەکەوێ».\nپارتی و یەکێتی دەسەڵاتێکی وەها ڕەها دیکتاتۆری ئەنجام دەدەن ئاساییە بۆیان» نەک هەر ئەوەی لە چوار ساڵی رابوردو بە گۆڕان کرا بەڵکو دەتوانن گردەکەش داگیربکەن و گۆڕانیش دوربخەنەوە لە هەموو کاروبارێک تەنانەت کاری ئۆپۆزسیۆنیشیان لێ قەدەغە دەکەن و میدیاو ڕۆژنامەکانیشیان پێدادەخەن» هەرچەندە ئۆپۆزسیۆن بون دژایەتیکردنی حزبی دەسەڵات نییە بەتەنها» هەموان لە واقعی ئەو دوو بنەماڵە گەیشتوین کە زادەی یەکن و ئامانجیان چۆنە، من وەک خۆم کاتێک ڕەخنەم ئاراستەی پارتی و یەکێتی کردوەو دژی دەسەڵاتی دیکتاتۆرییان نوسیومە بونی بزوتنەوەی گۆڕان نەبوو ، ئەوکات ڕەوانشاد جێگیری سکرتێری یەکێتی بوو « بەڵێ ئەوکات خراپتر لەئێستا دەسەڵاتیان هەبوو بەڵام میدیاو گروپێکی کارا بونی نەبوو تا هەمو راستیەکان ئاشکراکات» دەبێت سوپاسی هەمو ئەو هاوڕێیانە بکەین کە ئەم ئازادیە ڕەهایەی ئێستایان بەرپاکرد» گۆڕان پشتی بە نوسەری بوێر بەست و دامەزرا» کێــش دەتوانێ لە بزوتنەوەی گۆڕان و هاوڕێیانی باشتری پێبکرێ بابچن جوڵانەوەیەکی نوێ دامەزرێنن و خۆیان لەو گۆمە ڕەشە مەنگە بهاوێژن».\nبه‌غداو ئه‌نقه‌ره له‌ئۆکتۆبه‌رى (2019)دا\nیاسای نێودەوڵەتی لەتەنگەژەی رۆژئاوادا


وەک پێداچوونەوەی ١٠:٤١، ٧ی شوباتی ٢٠١٠ (بینینی سەرچاوە)\n(←بۆ سەرەتایان (تازە دەست پێکردووان))\n* جۆری CPU پێکهاتبوو لە\n* جۆری CPU پێکهاتبوو لە:\n<source lang='bash'>Intel (except Atom 230, Atom 330, Core 2 Duo, Centrino Core2 Duo, and recent vintage Xeon); AMD (except Athlon 64, Athlon x2, Sempron 64, and Opteron); VIA C3, C7</source>\n* توانای بیرگە RAM\n256MB >> 2048MB =>\n<source lang='bash'>Intel Atom 230, Atom 330, Core 2 Duo, Centrino Core 2 Duo, and Xeon; AMD Athlon 64, Athlon x2, Sempron64, and Opteron; Apple MacBook, MacBook Pro, and MacBook Air</source>\n==بەکارهێنانی لینوکس وەک ڕاژەکار==\nوەک پێداچوونەوەی ١١:١٦، ٧ی شوباتی ٢٠١٠\nزۆر کەس دەپرسێت دەربارەی ئەوەی کە «ئایا چ دابەشکردنێکی لینکوس باشە؟» یان «چ دابەشکردنێکی لینوکس هەڵبژێرم؟ پێویستە ئەوە بزانرێت پێش ئەوەی کە بیر لە پرسیارێکی لەو شێوەیە بکەیتەوە ئەویش ئەوەیە: کە لە جیهانی لینوکسدا شتێک نییە کە پێی بوترێت ئەم دابەشکردنە باشترینیانە بەڵکو ئەوەی گرنگە ئەوەیە کە ئایا ئامانجی تۆ چییە لە بەکارهێنانی لینوکس. هەروەها لەم باسەدا دەمانەوێت لەدەرگای ئەو پرسیارانە بدەین کە وەکو بەکارهێنەرێکی نوێ لەویندۆزەوە هاتوویت و دەتەوێت بزانیت پێشهاتەکان چین؟ پێداویستی و گرنگی لەبوون بەکارهێنەری لینوکس چییە؟ لێرەدا هەوڵ ئەدەین هەندێ زانیاری بخەینەڕوو بەکورتی تاوەکو ئاسانکاری بکات لەوەی کە بتوانیت یەک لە دابەشکردنەکان هەڵبژێریت کە تۆ مەبەستتەو ئەو ئامانجە بپێکێت کە لە هزرو هۆشی تۆدا هەیە.\nوەرگیراو لە «https://chawg.org/w/index.php?title=Which_distro&oldid=1675»


شەڕێکی بەردەوام - قەڵەم\nتاریخ ایجاد در شنبه, 14 تیر 1399 17:59\nشوبهاندنی دونیای ئەستێرەکان و دونیای ئەخلاق بەیەکتر، لە رووی جوانناسییەوە نزیک کردنەوە دونیای ئەخلاقە بە دونیای ئەستێرەکان کە جوانیان جوانییەکی ئاشکرایە لە کاتێکدا جوانیی دنیای ئەخلاق جوانییەکی ئاشکرا نیە.\nکانت لە خۆوە ئەم شوبهاندنە بەکارنابات. چونکە ئەخلاق نە تەنیا دونیای مرۆڤ جواندەکا بەڵکو رەنگە تەنیا شتێک بێت کە مانای ئینسانی بە مرۆڤ دەدا. بە بێ ئەخلاق، مرۆڤ لە دونیای وەحش نزیک دەکەوێتەوە و بگرە بە هۆی توانا ئەقڵییەکانی دەتوانێ تەنانەت لە دونیای وەحش وەحشی تر دەربچێ.\nبەڵام وەها نیە مرۆڤ بتوانێ بەردەوام سەداسەد ئەخلاقی بێت. چیرۆکی ژیانی مرۆڤ چیرۆکی نێوان بەئەخلاقی بوون لە لایەک و رەچاوکردنی بەرژەوەندییەکانی و گۆێڕایەڵی لە داوا غەریزییەکانیەتی لە لایەکی ترەوەیە.\nزۆر جار بەرژەوەندییەکان و داوا غەریزییەکان سنوورە ئەخلاقییەکان دەبەزێنن. مرۆڤ بە جۆرێک بوونەوەری سەرگەردانی نێوان ئەم دووانەیە. هەتا ئاستی مرۆڤایەتیشی بچێتە سەرێ ئەوا ئەخلاقیشی بەرزتر دەبێ، یاخود هەتا ئاستی ئەخلاقی بچێتە سەرێ ئەوا مرۆڤایەتیشی بەرزتر دەبێ.\nئێمە ناچارین بە بەئەخلاقی بوون. هەرچەند ئەمە شەڕێکی بەردەوام و رۆژانەی مرۆڤە لە گەڵ خۆی بەدرێژایی ژیان.\nسایتی قەڵەم، ٤ مانگی حەوتی ٢٠٢٠


وه‌زاره‌تى ته‌ندروستى 3298 حاڵه‌تى نوێى تۆشبون به‌كۆرۆنا و 2571 چاكبونه‌وه‌ش تۆمارده‌كات » پێگەی تۆڕی میدیای عێراقی\nوه‌زاره‌تى ته‌ندروستى 3298 حاڵه‌تى نوێى تۆشبون به‌كۆرۆنا و 2571 چاكبونه‌وه‌ش تۆمارده‌كات\nوه‌زاره‌تى ته‌ندروستى له‌خشته‌ى ڕۆژانه‌ى كه‌ده‌ستى ئاژانسى هه‌واڵى عێراقى(اه‌ع)،ئه‌مڕۆ پێنجشه‌ممه،كه‌وتووه،ڕایگه‌یاند"ژماره‌ى توشبووانى ڤایرۆسى كۆرۆنا له‌سه‌رانسه‌رى وڵاتدا 3298 توشبوو بووه،كه‌چى ژماره‌ى چاكبوونه‌وه 2571 حاڵه‌ته ".\nڕاگه‌یه‌ندراوه‌كه وتیشى"ژماره‌ى گیانله‌ده‌ستدان به‌ڤایرۆسى كۆرۆنا له‌سه‌رانسه‌رى وڵاتدا 50 حاڵه‌ته".\nڕاوێژکارى كازمى: ترس لەسەر سیستمى پێدانى مووچه‌ى فه‌رمانبه‌ران له‌سایه‌ى وردبینى ڕێكخراوى دارایی نییە\nكه‌عبى ستایشى ده‌ستپێشخه‌رى میسر ده‌كات به‌كردنه‌وه‌ى سنووره زه‌مینییه‌كانى له‌گه‌ڵ شارى غه‌زه\nبه‌ره‌ى توركمانى داواى دووباره هه‌مواركردنه‌وه‌ى یاساى هه‌ڵبژاردن ده‌كاته‌وه


له‌لایه‌ن: - محەمەد ڕزگار - به‌روار: 2021-04-18-20:29:00 - کۆدی بابەت: 4624\nمەزاجی گەرم و وشک\nپێویستە لە هەوای تازە و فێنک سوود وەربگرێت و لە ژەم خواردنی خۆی زیاتر لە میوە و سەوزە سوود وەربگرێت کەمتر گۆشت بخوات، خواردنەوەی شلەمەنیەکانیش بە چەند دڵۆپ ئاو لیمۆی تازە دەبێتە هۆی ئەوەی بەیانیان کە لە خەو هەستا ڕەنگی میزی وەک زەردی لیمۆ بێت، ئەوە نیشانەی فڕێدانی سەفرایە و زۆر باشە بۆی، لایەنی کەم (٥-٦) کاتژمێر خەو شەوانە دەبێت بخەوێت ڕۆژانی هاوین کاتژمێرێک دوای نانی نیوەڕۆ بۆ ماوەی کاتژمێرێک بخەوێت تا تەڕی تەواو بە لەشی بگات، هەرکات تووشی پاڵەپەستۆی دەروونی و تووڕەبوون بوو پێویستە هەناسەی ئارامی بدات کە بەو شێوەیە دەبێت: بە نیوە پاڵكەوتوویی هەناسەی قوڵ هەڵبکێشێت بۆ ماوەی (٥)چرکە هەناسەی ڕابگرێت دواتر هێواش هێواش هەناسە بداتەوە بۆ ماوەی (١٠)چرکە.\nڕۆژی چەند جارێک دووبارەی بکاتەوە ڕاهێنانەکەی بیر ئارام بەخش و حەسانەوەی تەواو فەرامۆش نەکات چونکە کاری زۆر و وەرزشی گران گەرمی و وشکی لە لەشدا زیاد دەکەن کە بۆی زیان بەخشە، بەڵام وەرزشی نەرم و هەوای پاکی بەیانیان زۆر بەسوودە بۆی هەر (١٢)کاتژمێر جارێک لووتی خۆی چەور بکات بە دوو دڵۆپە ڕۆنی بادەمی شیرین لە هەوای گەرم و خڕۆشێنەر و خەشم و قینی خۆی بپارێزێت چونکە ئەوانەش وشکی و گەرمی زیاد دەکەن کە بۆی خراپە.\nهەندێک پارێز بۆ ئەو مەزاجە\nنابێت ئەوانە زۆر بخوات(هێلکە- سیر- پیاز- کەرەستەی تون و ترش- گۆشتی سور- گۆشتی هەموو باڵندە بچووکەکان- باینجان- مۆز- کاڵەک- ئەنەناس- تالبی- هەنجیر- گوێز- فستەق- گوێزی هیندی- ڕەشکە- شمڵی- تۆوەکان- هەروەها هەموو ئەو خواردنانەی میزاجیان گەرمە، بەتایبەتی گەرم و وشک- هەوای گەرم) خۆ ئەگەر ئەوانەی هەر خوارد دەبێت چاکسازەکەی لەگەڵ بخوات.\nخواردنی بەسوود بۆ ئەو مەزاجە\nجۆرەکانی شلەمەنی و تێکەڵەکان، هەنار، شاتوو، خەیار، سێو، هەرمێ، ئاڵوباڵو، گێلاس، شەفتالو، هەڵوژەی سەوز، زرشک، شوتی، کولەکە، گێزەر، ڕۆنی زەیتون، سوپی جۆ، پارچەی مەڕ بەڵام لەگەڵ هەڵوژە ڕەشە، کاهو، سپێناغ، لیمۆ، پەتاتەی برژاو، بامیە، شلەی قەیسی و قۆخ، دەنکە بامییەی نەبرژاو، برنج بە ڕۆنی زەیتوون، نۆکی سەوز، نیسک، ماش، ڕووبە هەنار، ئاوی هەنار، نانە قەیسی، تەمرهیندی، نانی جۆ، ئاشی جۆ، دەنکی نەرم کەرەوە وەک ترشە سروشتییەکان، ترێ، ڕۆژانە خواردنەوەی (١-٢) پەرداخ شەربەتی زرشک نیو کاتژمێر پێش نان یاخود دوو کاتژمێر و نیو دوای نان خواردن، ئارەقی کاسنی، ئارەقی شاترە باشترین خواردنەوەیە بۆی، (تۆو خەیار+ تۆو شوتی+ تۆو کاهو) هەموویان بە ئەندازەی یەکبن جوان بهاڕدرێن ڕۆژی دوو جار پڕی کەوچکی نان خواردن لە پەرداخێک ئاودا بتوێنرێتەوە و بیخواتەوە، بەگشی خواردن و خواردنەوەی سارد یان سارد و تەڕ بۆ ئەم جۆرە مەزاجە باشن.\nمەزاجی گەرم و وشک لاشەی ئامادەیی هەیە بۆ وەرگرتنی ئەو نەخۆشیانە\nکەسی سفراوی مەزاج ئەگەر لەسەر ئەو بەرنامەیەی کە دانراوە خواردنی ڕێک نەخات ئەو نەخۆشیانەی لێ دەردەکەون: تەنگ فیکری، دڵە ڕاوکێ و دڵەکوتە، سکچوونی خوێنی و هەوکردنی جەرگ و لەکە و پەڵەی پێست و لە ژنان تیکچوونی سووڕی مانگانە و لە پیاواندا کەمەر شلی بۆمەنی و میز و کۆکەی وشک و بێ خەوی و کڕێشی سەر و چروزانەوە دوای میز بێ هۆکار.\nبابه‌ته په‌یوه‌ندیداره‌كان به : خواردنی کەشوهەوای گەرم و وشک


عەلى حەمە ساڵح بۆ ناس: بۆ دەنگدان بە سەرۆکی هەرێم پابەندی بڕیاری بزوتنەوەی گۆڕان دەبین\n2019.02.28 - 17:34\nسەرۆکى فراکسیۆنى گۆڕان لە پەرلەمانى کوردستان ئاماژە بەوەدەکات پابەندى بڕیارى حزبەکەیان دەبن لە پرسى دەنگدان بە سەرۆکى هەرێم لە پەرلەمانى کوردستان.\nلە بارەى هەڵبژاردنى سەرۆکێکى نوێ بۆ هەرێمى کوردستان لە نێو پەرلەمانى کوردستانەوە، بە بێ یەکێتى نیشتیمانى کوردستان دەنگى بۆ بدرێت، عەلى حەمە ساڵح سەرۆکى فراکسیۆنى گۆڕان لە پەرلەمانى کوردستان تایبەت بە ناس کورد-ی ڕاگەیاند: " ئەم قۆناغە دەبێت گفتوگۆ لە گەڵ یەکێتى بکرێت، پێکەوە بتوانین بەرنامەى حکومەت بنوسینەوە و دەورمان هەبێت، کە ئەمە گرنگترین هەنگاوە".\nسەرۆکى فراکسیۆنى گۆڕان وتیشی: "پرسی هەڵبژاردنى سەرۆکى هەرێم، بڕیارێکى سیاسییە، بزوتنەوەى گۆڕان هەر بڕیارێک بدات ئێمە وەک فراکسیۆن پابەند دەبین پێوەی، خاڵێک کە مەبادیئى گۆڕانە و سوورین لەسەرى، ئەوەیە ئێمە لەگەڵ سیستەمى پەرلەمانین و دەمانەوێت سەرۆکى هەرێم لە پەرلەمانەوە هەڵبژێردرێت".\nپیشتریش فەرید ئەسەسەرد ئەندامی سەرکردایەتی یەکێتی نیشتمانی کوردستان بە ناس کورد-ى ڕاگەیاندبوو ئەگەرى هەیە لە هەفتەی داهاتوودا هەردوو مەکتەبی سیاسیی یەکێتی و پارتی کۆببنەوە، ئەگەر بەبێ ئەوان سەرۆکی هەرێم هەڵببژێردرێت ئەوا هەڵوێستیان دەبێت.\nغالب محەمەد: لەبودجەدا پارە بۆ شایستە داراییەکانی كۆمپانیا نەوتییەكانی هەرێم دابینكراوە\n2019.03.07 - 08:58\nد.غالب محەمەد: حکومەتی هەرێم پاشەکەوت لانەبات سکاڵای لەسەر تۆماردەکەم\n2019.03.03 - 21:22\nئەحمەدی حاجی ڕەشید: پێویستە لە سەردەمی بەرهەم ساڵح ماددەی 140 جێەجێبکرێت\n2019.03.06 - 14:09\nناس کورد کۆبوونەوەی نوێنەرى پارتى لەگەڵ بەرهەم ساڵح ئاشکرا دەکات\n2019.02.28 - 16:30


گرتنی بەدەیان قاچاخچی لەلایەن پۆلیسی مالموێ - Radio Sweden Kurdish - رادیۆی سوید Radyoya Swêdê | Sveriges Radio\nwêne: Andreas Hillergren/TT\nگرتنی بەدەیان قاچاخچی لەلایەن پۆلیسی مالموێ\nبڵاو کرایه‌وه fredag 2 oktober 2015 kl 11.21\nهاوکات لەگەڵ ئەوەی کە تیشکی زۆر لە ئەوروپا خراوەتە سەر قەیرانی پەنابەری، پۆلیسی مالموێ لەماوەی مانگی سپتامبەردا ٤٥ کەسی بەگومانی قاچاخچێتی لەڕیگای پردی ئوێرێسوند – Öresundsbron - گرتووە.\nبەشیک لەم کەسانە کە گومانی قاچاخچێتیان لەسەرە دەڵێن هۆکاری ئەنجامدانی ئەم کردارە هۆی مرۆڤیانەی لەدوایە. یەکێک لەمانە کە ئەم حەوتووە دادگایی کراوە، پیاوێکی ٥٩سالانی ئەڵمانیە، کە ژنێک و سێ منداڵەکە لە ئەڵامنیاوە گەیاندۆتە سوید. ئەم خانەوەدەیە خزمی خوشکەزای ئەم پیاوەن و لەسوید داوای پەنابەرینا کردووە.\nلەگوێن پاریزەری ئەم پیاوە ئەم کردەوەیە هیچ نیەتێکی تاوانکردنی لەدوا نەبووە.\nسۆفی پالمگرێن پاولسۆن، پارێزەری ئەم پیاوە ٥٩ ساڵانە دەڵێ بەزەیی پێیانداهات و بۆیە هاوکاری کردوون تا بگەنە سوید. بەڵام بەهیچ شێوەیەک قازانجێکی بۆ ئەو تێدا نییە و نییەتی تاوانکاری نەبووە. بەڵام هێشتا هەر وەهای لێهاتووە.\nبەشیکی بەرچاو لەو ٤٥ کەسەی کە پۆلیسی مالموێ لەماوەی مانگی سپتامبەردا گرتوونی، وەکوو ئەم پیاوە ٥٩ساڵە دەڵێن بەهۆی مرۆجیانەوە ئەم کارەیان کردووە. لەمانەش سێ کەسی دانمارکی تێدایە کە بەخۆیان دەڵێن چالاکوان. ئەوانە گومانی ئەوەیان لەسەر کە هاوکاری ١١ کەسیان داوە بەقاچاخی خۆیان بگەێننە سوید.\nپارێزەری گشتیی، لیندا ڕاسموسسێن باسی دەستەیەکی دیکەش لەمانەی کە گیراون دەکات.\nبەشیک لەم کەیسانە کرێکارانی سویدین کە بڕیاریان داوە خۆراک کۆبکەنەوە و بچنە ولاتانی دیکەی ئەوروپا، کە قەیرانی ئیستا دەبینن و لەوێ دەیانەوێ هاوکاری خەڵک بکەن.\nلەو کاتەوەی کە سوید ڕێککەوتنی شینگێنی ساڵكی ١٩٩٦ ئیمزا کرد و سنوورەکانی نێوخۆی یەکێتی ئەوروپا نەمان، هاوکاریکردنی کەسێکی غەیرە ئەوروپی بۆ سنوورپەڕاندن بەپێی یاسای سوید تاوانکاریە. وە بۆیە پەڕاندنەوەی پەنابەران لە دانمارکەوە بۆ سوید لەڕێگای پردی ئوێرێسوند، تاوانکاریە.\nلەمپەیوەندیەدا لیندا ڕاسموسسێن دەڵێ ئەگەر کەسێک هاوکاری کەسێکی دیکە بدات بۆ پەڕاندنی سنووری سوید، ئەوا دەبی لێکۆڵینەوەیەکی قاچاخچێتی دەسپێبکەین.\nبەڵام بەپێی بڕیارەکی دادگای باڵای سوید کە ٢٠٠ درا، دادگاکانی سوید لەکاتی وەهادا دەتوانن بڕیاری ئازادکردن بدەن،ئەگەر بێتوو ئەو کەسەی کە گومانی قاچاخچێتی لەسەرە بەهۆی مۆرڤیانە ئەم کارەی کردبێت.


که‌مال چۆمانی، نوسه‌ر و لێکۆڵه‌ر ده‌ڵێت ته‌نها په‌یامێک له کرده‌ی کوشتنی ڕۆژنامه‌وان کاوه گه‌رمیانی بخوێنرێته‌وه ئه‌وه‌یه که هه‌ر ده‌نگێکی ناڕه‌زایی و هه‌ر ڕه‌تکردنه‌وه‌یه‌ک ببێته مایه‌ی به‌ره‌نجامێکی نێگه‌تیڤ بۆسه‌ر ده‌سه‌ڵاتی سیاسی له هه‌رێمی کوردستانی عێراق ئه‌وا ئیدی گولله کاریگه‌ری خۆی ده‌نوێنێت.\nبه‌ڕێز چۆمانی ده‌شڵێت هیچ گومانێکی تیادا نییه ئه‌و کاردانه‌وه گشتیه‌ی وه‌ک ناڕه‌زایی ده‌ربڕین به‌رامبه‌ر کوشتنی ڕۆژنامه‌وان کاوه گه‌رمیانی هاتنه ئاراوه له سه‌رانسه‌ری هه‌رێمه‌که‌دا وه‌هایان کرد ده‌سه‌ڵات بکه‌وێته خۆی و لیژنه پێکبهێنێت بۆ دۆزینه‌وه‌ی تاوانباران و ده‌شڵێت له‌و بڕوایه‌دایه هه‌ر ئه‌و کاردانه‌وانه‌ش ببنه مایه‌ی ئاشکراکردنی بکوژانی هه‌ردوو ڕۆژنامه‌وان سۆرانی مامه حه‌مه و سه‌رده‌شت عوسمان.\nشیرین ئه‌مین، هاوسه‌ری ڕۆژنامه‌وان کاوه گه‌رمیانی په‌یامێکی ئاڕاسته‌ی ڕای گشتی کردووه له هه‌رێمی کوردستانی عێراق.\nخەڵكی ئازادی خواز مامۆستایان و خوێندكاران و ڕۆژنامەنوسان و هاوڵاتیان من كە شەوی پێنج شەممە لەسەر هەینی دەستێكی تاریك و ترسنۆك هاوسەرەكەمی كاوە گەرمیانی تیرۆر كرد لە بەرچاوی دایكیدا و ژیانی منی بۆ هەتا هەتایی بەرەو تاریكی و تەنهای برد ، من كە لە ناڵەی خۆمدا دەنگم خامۆشە تەنها ئومێدم ئێوەیەو تخوا بێدەنگ مەبن و حەقی كاوەم بۆ وەرگرن چونكە كاوە لە پێش چاوی دەزگاكانی ئاسایش و پۆلیسی ئەم ناوچەیەوە شەهید كرا ، كاوەی من شەهیدی قەڵەم و حەق و ڕاستیە داوا لە ئێوەی ئازادی خواز دەكەم گەر حەق و ڕاستیتان ئەوێت بێدەنگ مەبن چونكە من هیچ ئومێێكم بەدەسنەڵاتی كوردی نیە چونكە دەستەڵات خودی خۆی بەرپرسە لە كوشتنی كاوە ، كاوەی من كە 250 دیناری حەرامی نەخواردووە بۆ یەك ساڵی زەواجمان لە نێو یەك خانوی كرێدا بەسەر برد گەر كاوە پارەی قوت بدایەو خاوەنی ڤێلاو سەیارە بوایە ئەوا لە دژی قەڵەمە ئازاكەی لە پێش چاومانداو لە حەوشەداو لەبەر دڵی پیرۆزی دایكیدا ئەو هەموو فیشەكەیان پێوەناو ئەنجام من لەبەر گڕی دەروونم ئەو هەموو خوێنەی كاوە لە ئەرزەكەدا بخۆمەوە.\nخەڵكانی ئازادی خواز من كە بێ دایك و باوكم و باوكم و كەسوكارەكەم زۆریان ئەنفالە ئەم حكومەتە كوردیەش كە بەخوێنی شەهید و ئەنفالەكان دروست بوو بەڵام ئەوا لە ژێر ئەم دەستەڵاتەدا دیسان ئەنفال و شەهید دەكرێینەوە ، من كە بێ دایك و باوك بوم و كاوەش بەبێ باوكی گەورەبووە ئەوا دیسان مناڵەكەشمان بەبێ باوكی گەورە دەبێت كە هێشتا 15 ڕۆژی ماوە بێتە دنیاوە كاوە زۆر تامەزرۆی بینینی بوو بەدوای ناوا دەگەڕا بۆی بەڵام ئەو دەستە تاریكە هەموو هیواكانی لە لەحزەیەكدا فەنا كرد ، دەستێك كە خواو ئاسمان و دڵی زەمینیش بەلایەوە ئەرزشێكی نیە دەستەڵاتێك كە دڵی دایك بەلایەوە لە یاری مناڵان دەچێت ئەو كاتەی كوڕەكەی بەبەرچاویدا كوڕەكەی بەخوێنێ ڕەنگ دەكات كە ڕەنگەكەی دەچێتە سەروی سورەوە من كەدایك و باوكم نەبوو كاوە هەمووكەسم بوو بەڵام ئەم دەستە تاریكانە جگە لە تاریكی هیچیان پێنیە بۆ مرۆڤایەتی .\nبه خاک سپاردنی کاوه گه‌رمیانی\nمافی مروڤ و دیموكراسی درۆیەكی گەورەی ئەم دەستەڵاتەیەو كاتێك لە پێش چاوی ئەو هەموو دەزگای پۆلیس و ئاسایشانەوە و بەبێ دەمامك كاوەی من تیرۆر دەكەن و بۆیان نادۆزرێتەوە بەڵام بكوژی كەسێكی ئاسایی لەسەعاتێكدا دەدۆزرێتەوە ئەمە چ درۆیەكی گەورەیە تكایە بێدەنگ مەبن .\nجا داوا لە ئێوەی خوێندكارو مامۆستایانی زانكۆو ئازادی خوازان دەكەم بێدەنگ مەبن و خوێنی كاوەكەم بۆ وەرگرنەوە ، چونكە ئێمە دادگاو دەستەڵاتمان نیە ژیانی منیان تاریك كرد ئێوە بێدەنگ مەبن لە خوێنی كاوە بۆئەوەی ئێوەش لە داهاتوودا تاریك نەكرێن و خوشكەكانی ئێوەش وەك و من مناڵەكانیان لە بێ باوك نەكرێن بەر لە هاتنە دنیایان سوپاسی هەڵوێست و دەنگتان دەكەم .\nخوشكتان شیرین ئەمین .\nهاوسەری كاوە گەرمیانی.\nنوسه‌ر و لێکۆڵه‌ر که‌مال چۆمانی ده‌ڵێت له‌وبڕوایه‌دایه ئه‌مجاره خوێنی ڕۆژنامه‌وان کاوه گه‌رمیانی وه‌رده‌گیرێته‌وه و ده‌شڵێت به دڵنیاییشه‌وه ئه‌و په‌یامه‌ی شیرین خانم په‌یامێکی گه‌وره‌یه.


ژمارەی بومەلەرزە بەهێزەكان زیاد دەكات\nنەتەوە | 13:02:11 2017-11-20 | (1,570) جار خوێندراوەتەوە\nزانایان هۆشداری دەدەن بەوەی بەهۆی خاوبوونەوەی ناوبەناوی سوڕی زەوی ئەگەری زیادبونی ژمارەی بومەلەرزە بەهێزەكان لە ساڵی داهاتوودا هەیە.\nزانایان هۆشداری دەدەن بەوەی بەهۆی خاوبوونەوەی ناوبەناوی سوڕی زەوی ئەگەری زیادبونی ژمارەی بومەلەرزە بەهێزەكان لە ساڵی داهاتوودا هەیە، هەرەوەها زاناكان لەو باوەڕەشدان گۆڕانكاری لە خێرایی سوڕی زەوی دەشێت ببێتە چالاكیی بومەلەرزەیی بەتایبەتیش لە هەرێمە گەرمەسێرەكاندا كە چڕی دانیشتوان تێیاندا بەرزە.\nهەرچەندە خاوبونەوەكەی سوڕی زەوی زۆر بچوكە و دەبێتە هۆی درێژكردنەوەی رۆژ بە یەك لەسەرهەزاری چركەیەك، بەڵام ئەوە رونگە ببێتە هۆی دەركردنی بڕێكی گەورەی وزەی ژێرزەوی.\nئەو پەیوەندیەی نێوان سوڕی زەوی و چالاكی بومەلەرزەیی مانگی رابردوو لەرێگەی توێژینەوەیەكەوە خرایەڕوو، كە لەلایەن دوو زانا بەناوی "رۆجەر بیلهام" لە زانكۆی كۆلۆرادۆی ئەمریكا و "رێبیكا بێندیك" لە زانكۆی مۆنتانا لە میسۆلا لە كۆبونەوەی ساڵانەی كۆمەڵەی جیۆلۆجی ئەمریكادا پێشكەشیان كرد.\nئەو زانایانە لەڕێگەی چاوخشاندنەوە بەو بومەلەرزانەی هێزەكەیان لە سەرو ٧ پلەی ریختەرەوە بووە كە لەساڵی ١٩٠٠ەوە رویان داوە لێكۆڵینەوەكەیان ئەنجامداوە، بۆیان دەركەوتووە، لەو ماوانەی سوڕی زەوی هێواش بۆتەوە بومەلەرزەی بەهێز رویداوە و تێبینیان كردوە لەو كاتانەی سوڕی زەوی خاوبۆتەوە ٢٥ بۆ ٣٠ بومەلەرزەی بەهێز لە ساڵێكدا رویان داوە بەراورد بە ساڵەكانی دیكە كەتەنیا ١٥ بومەلەرزەی بەهێز رویداوە.\nزاناكان ئاماژەیان بۆ ئەوەش كردوە كە هێواشبونەكەی سوڕی زەوی هەستی پێناكرێت و تەنیا لەڕێگەی كاتژمێری ناوەكیەوە دەتوانرێت بپێورێت.


خانه»به شی کوردی»د.عەلی قەرەداغی: لە بەرژەوەندی تورکیایە بە گفتوگۆ کێشەی لەگەڵ دەسەڵاتی کوردی سوریا چارەسەربکات\n۱ 3,099 خواندن این مطلب 3 دقیقه زمان میبرد\nله گفتوگۆیەکدا لەگەڵ بەشی کوردی دەنگی ئەمەریکا پـرۆفیسۆر دکتۆر عەلی قەرەداغی ئەمینداری زانایانی ئیسلامی جیهانی باس له چەندین پرسی گرنگ دەکات، لەوانە ئەو ئۆپراسیۆنانەی بەناوی ئیسلام و سورەتەکانی قورئانەوە دەکرێن، هەروەها هەڵوێستیان له بارەی هێرشەکانی تورکیا بۆ سەرعەفرین.\nپرۆفیسۆر عەلی قەرەداغی لە سەرەتای گفتوگۆکەدا دەڵێت ئاینی ئیسلام ئاینی ئاشتیە بۆ هەموو جیهان، هەتا ئازادی بیروباوەڕ و دینی کەسەکانی تێدا پارێزراوە و ڕێزی لێ‌گیراوە.\nدەنگی ئەمەریکا لە پرۆفیسۆر عەلی قەرەداغی پرسی هەتا چەندە ڕێگە پێدراوە کە هەندێک دەوڵەت سورەتەکانی قورئان بۆ ئۆپراسیۆنەکانیان بەکاربهێنن، بۆ نمونە لە ڕابردودا سورەتی ئەنفال بۆ پرۆسەی ئەنفال بەکارهات، وە ئێستاش سەرچاوە میدیاییەکان باس لەوە دەکەن هێرشی سوپای تورکیا بۆ سەر عەفرین لەژێر ناوی سورەتی(فەتح)ە؟\nپرۆفیسۆر د. عەلی قەرەداغی وتی “ئەوەی کە لە ڕابردوودا لە عێراق ڕوویدا شتێکی زۆر غەریب و نەگونجاو بوو چونکە ئەوەی ئەو سورەتەی بەکارهێنا ئایدۆلۆژیاکەی عیلمانی بوو زۆر دوور بوو لە ئیسلامەوە تەنانەت خۆشیان وەهایان دەوت، وە هیچ پەیوەندی بە ئیسلامەوە نەبوو چونکە کاتێک هاتنە سەر شەڕی کورد ئەو سورەتەیان بەکارهێنا، ئەوەش غەشێک بوو لە ئیسلام وە لە کورد و تەنانەت نەتەوەی عەرەبیش، ئەو ئایەتە کاتی خۆی لە کاتی جەنگی پێغەمبەر(د.خ) لەگەڵ موشریکەکان دابەزی.”\nپرۆفیسۆر د. عەلی قەرەداغی وتیشی”ئێمە ئەوکاتە و ئێستاش دژی ئەوەین کە سورەت و ئایەتەکانی قورئان بۆ بەرژەوەندیەکی سیاسی یا قەومی بەکاربهێنرێت، نابێت ئیسلام بەکاربێت بۆ ئەوەی گەڵێک لە گەلێکی تری پێبدات یا حکومەتێک لە گەلێکی تری پێبدات بە ڕاستی ئەمانە هەمووی نەگونجاون.”\nبۆچی هەندێک جار پاساوی لێدان لە کورد بەوە دەهێننەوە کە کورد قەومێکی جولەکەیە یا دەڵێن ئیسرائیلی دووەمە؟ پرۆفیسۆر د. عەلی قەرەداغی ئەو قسانەی بە تۆمەت ناوبرد و وتی”بەڕاستی ئەوە تۆمەتێکی ناشرینە زۆر دورە لە ڕاستیەوە چونکە گەلی کورد گەلێکی موسڵمانە، وە بۆچی ئەگەر کورد داوای مافی خۆی بکات یەکسەر دەبێتە ئیسرائیلی یەکەم یا دووەم؟ کورد و ئیسرائیل زۆر لە یەک جیاوازن جگە لەدین، ئیسرائیل زۆربەی ئەو زەویانەی هەیەتی هی خۆی نیە و دەستی بەسەردا گرتووە، بەڵام کوردستان خاکی کورد خۆیەتی هەزارەها ساڵە کورد هەر لەوێ بووە و خاکی خۆیەتی، جگە لەوەی ئەمە تۆمەتێکە لە ناوخۆ بەکاردەهێنرێت، بەڵام لە هەمان کاتدا ئەوانەی ئەو تۆمەتەش دروست دەکەن زۆربەیان بۆ خۆیان پەیوەندی باشیان لەگەڵ ئیسرائیل هەیە، نەک هەر وەک کوردێک بەڵکو وەک موسڵمانێک ئەوانە درۆ و بوختان و تۆمەتە.”\nهەروەها وتیشی”بەداخەوە تا ئێستاش ئەمەریکا لەگەڵ کورد نیە بە ڕاستی، هەموو کات ئەمەریکا کوردی بەشووداوە، هەر لە(١٩٧۵) ئەمەریکا بوو لەگەڵ شای ئێران شۆڕشی مامۆستا بارزانیان پوچکردەوە، وە هەتا ڕۆڵی هەبوو لە بابەتی ڕیفراندۆم، هەتا ئێستاش لە سوریا ترامپ هات بە کوردی وت من هێز دروست دەکەم، بەڵام لە هەمان کاتدا هات تورکیای جوڵاند و هیچ یارمەتی کوردیشی نەدا، جا بە ڕاستی نە ئیسرائیل نە ئەمەریکا هیچیان لەگەڵ کورد نین ئەوانە تەنها لەگەڵ بەرژەوەندی خۆیانن.”\nدەربارەی ڕای ئەو وەک زانایەکی ئاینی ئیسلام لەسەر هێرشکردنە سەر عەفرین لەلایەن سوپای تورکیاوە؟\nپرۆفیسۆر د. عەلی قەرەداغی وتی”ئێمە بۆ ئەم بابەتە داوامان لە هەردولا کرد کە ئەم کێشەیە بەشەڕ چارەسەرناکرێت ئەمە تەنها بە گفتوگۆ چارەسەردەکرێت، ئێمە ئامادەیی خۆمان پیشاندا لەگەڵ نوێنەرانی گەلی کورد کە لەگەڵ تورکیا دابنیشن هەتا ئەو ناوچانە وێران نەکرێن، چونکە ئێستا ئەوەی کە ماوەتەوە تەنها ئەو ناوچانەیە خوا ڕەوا نادات ئەو ناوچانەش وێرانبکرێن لەبەر هەر هۆکارێک، بۆیە ئەوە بۆچونی ئێمەیە کە ئەو شەڕە بوەستێنرێت و لە هەمانکاتدا گفتوگۆ دەستپێبکات، وە هیچ ڕێگرییەکیش نیـیە، ئەگەر ژمارەیەکی زۆر لە نوێنەرانی گەلی کورد ئەگەر لە چاودێری یەکێتی جیهانی یان ئێمە بۆ ئەوەی بگەینە ئەنجامێکی باش.”\nپرۆفیسۆر عەلی قەرەداغی وتیشی” لە جیاتی ئەوەی سەربازی تورک بکوژرێت یان کوڕی کورد بکوژرێت گفتوگۆی جدی بکرێت و گرەنتی بدرێت بە تورکیا کە کورد نابێتە هۆی ئەوەی زیانتان پێبگەیەنێت من لەگەڵ گفتوگۆدام نەک لەگەڵ شەڕدا.”\nسەبارەت بەوەی هەتا چەند وەک یەکێتی جیهانی زانایان هەوڵی نێوەنگیرییان داوە بۆ وەستانی ئەو شەڕە؟\nپـرۆفیسۆر دکتۆر عەلی قەرەداغی ئەمینداری زانایانی ئیسلامی جیهانی وتی”بێگومان لە هەوڵداین بۆ وەستانی ئەو شەڕە، بەڵام کێشەکە ئەوەیە ئێمە هەتا ئێستاش پەیوەندیمان نیە لەگەڵ ئەو جەماعەتەی پەیەدە و ئەوانە جا کێشەکە لەوەدایە، لەگەڵ ئەوەشدا پرۆژەکە هێشتا نەچۆتە پێشەوە بەڵام هیوام وایە ئینشەڵا بچێتە پێشەوە.”\nهەروەها لە بارەی وەڵامی حکومەتی تورکیا بۆ دەسپێشخەری زانایانی ئیسلامی بۆ وەستانی شەڕی عەفرین؟\nئەمینداری زانایانی ئیسلامی جیهانی وتی”تا ئێستا پرۆژەکەش نەگەیشتووە بەوان بەڵام داوادەکەین و هەوڵ دەدەین بەڵکو ئینشەڵا ئەو هەوڵەمان سەرکەوتوو بێت.”\nرۆژی ڕابردوو میدیاکانی تورکیا بڵاویان کردەوە کە لە(٩٠) مزگەوتی تورکیادا نزای سەرکەوتن بۆ سوپای تورکیا لە عەفرین کراوە و بە وتەی ئیمامەکانی تورکیا شەڕەکە(جیهاد)ە، لە وەڵامی ئەو پرسیارەی ئایا ئەو شەڕە جیهادە، وە هەڵوێستی ئیسلام لەسەر نزای ئەو مزگەوتانە چیە؟\nپرۆفیسۆر دکتۆر عەلی قەرەداغی بە دەنگی ئەمەریکای وت”ئەم شەڕە بۆ هەردوولا واتە بۆ تورکەکان و کوردەکانیش شەڕێکە بۆ بەرژەوەندیە. تورکیا شەڕ دەکات بۆ بەرژەوەندی خۆی، کوردیش لەوێدا بەرگری دەکات لە نەفسی خۆی، بۆیە بەرژەوەندییەکە بۆ حکومەتی تورکیا ئەوەیە کە بە گفتوگۆ ئەم کێشەیە چارەسەر بکات چونکە ڕەنگە بە گفتوگۆ بگەنە چارەسەرێکی ئیجابی.”\n۹۷/۰۸/۰۲ در ۱۱:۰۰ بعد از ظهر\nعلت اینک پروفسور علی قره داغی را :پـرۆفیسۆر دکتۆر عەلی قەرەداغی می نویسید چیه .لطفن راهنمایی کنید.


CHRA.TV - په‌یڤێك بۆ د.عاسی فاتیح وەیس\nبۆ مه‌رگی ئه‌و مامۆستا دیار و ناسراوانه‌ی وه‌رزش قسه‌گه‌لێكی زۆر بۆ ووتن و ووشه‌گه‌لێكی زۆرتر بۆنوسین و هاوخه‌می هه‌ن، به‌ڵام وه‌ك ئه‌وه‌ی مامۆستا عاسی به‌نوسین و ووتار و بابه‌ته‌كانی له‌ستادیۆمدا هاوبه‌شی له‌گه‌ڵدا ده‌كردین، وه‌ك وه‌فایه‌ك هه‌ڵوه‌سته‌یه‌ك له‌سه‌ر دیدارێکی نێوان خۆم و خۆی ده‌كه‌م.\nساڵی 2006 كه‌تازه به‌تازه ستادیۆم له‌هه‌فتانه‌وه كرابووه رۆژانه، له‌سه‌رداوای هاوڕێی رۆژنامه‌نوسم سه‌نگه‌ر زرار له‌زانكۆی سلێمانی چاوم به د. عاسی فاتیح كه‌وت، ئه‌و جگه‌له‌وه‌ی له‌سه‌ر پارچه‌كاغه‌زێك ووتارێكی نوسیبوو تا له‌ستادیۆمدا بۆی بڵاو بكه‌ینه‌وه، چه‌ند هه‌ڵوه‌سته‌یه‌كی جوانیشی كرد وه‌ك ئه‌وه‌ی ده‌رچوونی ئه‌و پاشكۆیه‌ی كوردستانی نوێ زۆر خۆشحاڵی كردبێت به‌تایبه‌تی من ووتم ستادیۆم هی هه‌موو قه‌ڵه‌مه جیاوازه‌كانه به‌به‌رێزیشته‌وه.\nمامۆستا به‌روویه‌كی خۆشه‌وه جگه‌له‌پیرۆزبای كردنی بۆ به‌رۆژانه‌كردنی ستادیۆم پێی ووتم: ستادیۆم تان كردۆته رۆژانه جێگای ده‌ستخۆشیه بۆیه كارێك بكه‌ن ستادیۆم ئاوێنه‌ی هه‌موو رووداوه وه‌رزشییه‌كان بێت و ئه‌و پاشكۆیه ستادیۆمی هه‌موو وه‌رزشكاران بێت، منیش پێم ووت :ستادیۆم ده‌كه‌ینه ستادیۆمی ره‌خنه،له‌به‌رامبه‌ر ئه‌و قسه‌یه‌شمدا رووی خۆشتر بوو ووتی: ئیشه‌كانی منیش له‌وه‌رزشدا له‌ڕه‌خنه‌كانتان بێ به‌ش مه‌كه‌ن.\nدوای ئه‌و دیداره و به‌درێژای ساڵه‌كان مامۆستام له‌كاتی ئه‌نجامدانی چالاكییه وه‌رزشییه‌كاندا له یاریگای سلێمانی ده‌بینییه‌وه، ئه‌و هه‌میشه‌به زه‌رده‌خه‌نه‌یه‌كه‌وه ده‌ستخۆشی و خۆشحاڵی به‌ئاماده بوونی ستادیۆم ده‌رده‌بڕی و ئاماده‌بوونی ستادیۆمی له‌كاتی چالاكییه وه‌رزشیه‌كاندا به‌هه‌ند وه‌رده‌گرت،هه‌روه‌ك به‌رده‌وام به‌نوسینه‌كانیشی له‌ستادیۆمه‌وه په‌یامه‌كانی خۆی ده‌گه‌یاندو ئه‌مجاره‌ش له‌گه‌ڵ ده‌رچونه‌وه‌ی ئه‌م دووتۆیه‌دا قه‌ڵه‌می گرته‌وه‌ده‌ست، ئه‌و نه‌ده‌هاته لامان بۆ رۆژنامه، به‌ڵام به به‌رده‌وامی نوسینه‌كانی وه‌ك هاتن و ئاماده‌بوونی خۆی وابوو.\nوه‌رزشی كوردستان به‌گشتی و شاری سلێمانی به‌تایبه‌تی به‌م هه‌موو ده‌ردو غه‌مه‌وه‌كه‌هه‌یه‌تی كۆستی ئه‌م كه‌سه دیارانه‌شی هاته‌سه‌ر، مخابن.


دەزگای دۆستایەتی ئیسرائیل کورد: PAK: پیرۆزبایى له پارتى کرێکارانى کوردستان (PKK) ده‌کات\nله‌م باره‌یه‌وه پارتى ئازادى کوردستان (PAK) ده‌ستنیشانى کرد ئه‌م گۆڕانکارییه به‌ده‌ستکه‌وتێکى مێژووى بۆ گه‌لى کورد ده‌زانین و رایگه‌یاند :" ئه‌م گۆڕانکارییه به‌ده‌سکه‌وتێکى ترى خه‌باتى نه‌ته‌وه‌که‌مان له‌سه‌ر ئاستى نێوده‌وڵه‌تیدا داده‌نێین ."\nله‌به‌رده‌وامى به‌یاننامه‌که‌دا پارتى ئازادى کوردستان سه‌رنج راده‌کێشێته سه‌رهه‌ڵوێستى په‌رله‌مانى ئه‌وروپا له‌مه‌ر بڕیاره‌که‌ى ساڵى 2002 که PKK خرایه ناولیستى تیرۆره‌وه و رایگه‌یاند :" هه‌رچه‌نده ئه‌م هه‌نگاوه هێشتا به ماناى سڕینه‌وه‌ى پارتى کرێکارانى کوردستان (PKK) له لیسته‌ی تیرۆرى یه‌کێتى ئه‌وروپا نییه، به‌ڵام بوار و رێگا خۆش ده‌کا بۆئه‌وه‌ى یه‌کێتى ئه‌وروپا که له ساڵى 2002ه‌وه، PKKى خستووه‌ته لیسته‌ى تێرۆره‌وه، به‌و بڕیاره‌دا بچێته‌وه و PKK له‌لیسته‌که‌ی ده‌ربێنێ ."\nده‌قى به‌یاننامه‌که‌ى پارتى ئازادى کوردستان به‌م شێوه‌یه :\nرۆژى 23ى نیسانى 2013 ئه‌نجومه‌نى په‌رله‌مانى ئه‌وروپا له پێناسه‌کردنه‌وه‌ى چالاکانى PKK وه‌ک "تیرۆریست " خۆى بوارد و له‌جیاتى ئه‌وه ده‌سته‌واژه‌ى "ئاکتیڤیست"ى بۆ به‌کار هێنان . هه‌رچه‌نده ئه‌م هه‌نگاوه هێشتا به ماناى سڕینه‌وه‌ى پارتى کرێکارانى کوردستان له لیسته‌ی تیرۆرى یه‌کێتى ئه‌وروپا نییه، به‌ڵام بوار و رێگا خۆش ده‌کا بۆئه‌وه‌ى یه‌کێتى ئه‌وروپا که له ساڵى 2002 ه‌وه، PKKى خستووه‌ته لیسته‌ى تیرۆره‌وه، به‌و بڕیاره‌دا بچێته‌وه و PKK له‌لیسته‌که‌ی ده‌ربێنێ .\nپارتى ئازادى کوردستان ئه‌م گۆڕینى روانگه‌یه‌ى کۆڕى په‌رله‌مانى و ئه‌نجوومه‌نی ئه‌وروپا به هه‌نگاوێکى شه‌رافه‌تمه‌ندانه و راست کردنه‌وه‌ى بڕیارێکى چه‌وت و ناڕه‌وا له‌سه‌ر خه‌باتى رۆڵه‌کانى نه‌ته‌وه‌که‌مان له باکوورى کوردستان ده‌زانێ، بڕیارێک که مافی\nبه‌ر په‌رچدانه‌وه‌ى داگیرکه‌ری وخه‌بات بۆئازادیى نه‌ته‌وه‌یه‌کى بنده‌ستى کردبووه قوربانی به‌رژه‌وه‌ندییه‌کانى ده‌وڵه‌ت.\nپارتى ئازادى کوردستان ئه‌م گۆڕانکارییه به‌ده‌سکه‌وتێکى ترى خه‌باتى نه‌ته‌وه‌که‌مان له‌ئاستى نێوده‌وڵه‌تیدا داده‌نێ. ئه‌م ده‌سکه‌وته سه‌رکه‌وتنى "ئیراده" یه به‌سه‌ر "واقع"دا . ئیراده‌ى نه‌ته‌وه‌یه‌کى سوور و لێبڕاو له‌سه‌ر ستاندنى مافه‌کانی، به‌سه‌ر واقعى سیاسى پێچه‌وانه‌ى به‌رژه‌وه‌ندییه‌کانی . پارتى ئازادى کوردستان به‌مبۆنه‌یه‌وه، پیرۆزبایى له رۆڵه‌کانى نه‌ته‌وه‌ى کورد ده‌کا. هه‌روه‌ها پیرۆزبایى له پارتى کرێکارانى کوردستان ده‌کات و ئاواته‌خوازه PKK و هه‌موو هێزه‌کانی بزووتنه‌وه‌ى رزگاریخوازیى کوردستان، به‌ته‌بایى و یه‌کگرتووانه له‌م که‌شوهه‌وا سیاسیه له‌باره نێوده‌وڵه‌تییه، بۆستاندنى مافه‌کانى نه‌ته‌وه‌که‌مان، به‌باشترین شێوه که‌ڵک وه‌رگرن. پارتى ئازادى کوردستان هه‌روه‌ها سه‌باره‌ت به‌م هه‌نگاوه، سوپاس و قه‌درزانى پێشکه‌شی ئه‌نجوومه‌نى ئه‌وروپا ده‌کات. ئێمه هیوادارین ئیراده‌ى ڕۆڵه‌کانى نه‌ته‌وه‌ى کورد له هه‌موو پارچه‌کانیدا، له‌مپه‌ڕه‌کانى ڕێگای ئازادیى و سه‌ربه‌خۆیى کورد، یه‌ک به‌دواى یه‌کدا هه‌ڵگرێ و مافى دیاریکردنى چاره‌نووسى بۆ بگه‌ڕێنێته‌وه. هه‌روه‌ها چاوه‌ڕوانین یه‌کێتى ئه‌وروپا هه‌نگاوى به‌رپرسانه‌تر له هه‌ڵسووکه‌وت له‌گه‌ڵ دۆزى کورد هه‌ڵگرێته‌وه .\nپارتى ئازادیى کوردستان\n٨/ گوڵان/ ٢٧١٣\nده‌زگای دۆستایه‌تی ئیسرائیل کورد kurdish israeli friendship kl. 00:58


پێنچ خوازیاران ناسناڤێ زانستى وەرگرت :: Duhok Polytechnic University\nپەیمانگەها تەکنيكى زاخۆ\nپێنچ خوازیاران ناسناڤێ زانستى وەرگرت\nپشتى هەمى مەرج و پێدڤێن یاسایى یێن وەرگرتنا ناسناڤێ زانستى بجهئیناین، هەر چوار هەلگرێن باوەرناما ماستەرێ و هەلگرەکێ باوەرناما دکتورایێ سمینارێن بسپوریێن خۆە ل سەروکاتیا زانکۆیا پۆلیتەکنیکى یا دهوک پێکشکێشکرن\nئەڤرو روژا چوار شەمبى رێکەفتى ٢٠٢١/١٢/٢٢ کومبوونا حەفتێ یا لیژنا ناسناڤێ زانستى یا پێک هاتى ژ (د. فرست علی شعبان) سەرۆکێ لیژنێ، و (د. ژیار محمد ناجي) ئەندام، و (د. شاکر حسین ابراهیم) ئەندام، و (د. شيماء ابراهيم محمد) ئەندام، (د. حاتم حسن اسماعيل) ئەندام، و (د. شرین سلیم صادق) ئەندام، و (م. حنان عبدالرحمن طاهر) ئەندام و (رێژار عمر اسماعیل) بریاردەرێ لیژنێ، هاتە برێڤەبرن\nو ب پێگریکرنا رێنمارێن ساخلەمی یێن خو پاراستنێ ژ ڤایروسێ کورونایێ، گەنگەشە لسەر سمینارێن هەلگرێن باوەرناما ماستەرێ (نصار حسن الیاس، سربست عبدى خدر، بدرخان سعید رشید، وعدالله غانم حاجی) و هەلگرێ باوەرناما دکتورایێ یا (د. یاسر خضیر شنشول) هاتەکرن، و سەرۆک و ئەندامێن لیژنێ، ناسناڤێ ماموستایێ ھاریکار و ماموستا ب خوازیاران بەخشین.\nهەر دوو زانکۆیێن پۆلیتەکنیکى یا دهۆک و هەولێر ل سەر ئەنجامدانا کونفرانسەکێ کومبون\nچوار سمینار ل سەرۆکاتیا زانکۆیێ هاتنە پێشکێشکرن\nشاندێ زانکۆیا پۆلیتەکنیکى یا دهۆک پشکدار دخولا راهینانێ یا زانکۆیا ئوسلو دا کڕ\nسەرۆکا زانکۆیا پۆلیتەکنیکی یا دھۆک پشکداری د كونفرانسێ رێكخراوا ھيومان ستارت دا کڕ


دڵی ئەنوەر قەرەداغی بەرامبەر ئاواز و گۆرانی نوێ پڕە لە ڕەخنە – کوردی – RojNews.News\n31/07/2020 - 7:37:01 am\nمیوزیک و ئاوازەکان تێکەڵ بە ڕۆحی بووە، لە هەر لایەکی ماڵ و ستۆدیۆکەیدا سوپاسنامە و دەستخۆشی هەڵواسراوە کە بەهۆی کارەکانیەوە پێشکەشی کراوە، ئەو گەنجینەیەکە لە هونەر و مامۆستایەکی خاوەن زیاتر لە نیوسەدە ئەزموونە بۆ میوزیک ژەنەکانی ئەمڕۆ، هاوکات دڵیشی پڕە لەڕەخنە بەرامبەر بە ئاواز و گۆرانی نوێ و ڕەخنەی توندیش لە وەزارەتی ڕۆشنبیریدەگرێت.\nهونەرمەندی میوزیک ژەن، ئەنوەر قەرەداغی، زیاتر لە نیو سەدەیە کاری میوزیک و ئاوازدانان بۆ گۆرانی و سرودی کوردی دەکات و تائێستاش کاری میوزیکی بۆ نزیکەی ٥٠٠ بەرهەمی هونەری کردووە.\nئەنوەر قەرەداغی، خاوەن بەهرەیەکی هەڵقوڵاوە لە ناخیدا، لەگەڵ گوێگرتن لە ئاوازەکانیدا هەست بە هێمنی و بەهرە بێ وێنەکەی دەکرێت، زۆر وەستایانە دەنگ و تۆنی ئامێرەمیوزییکییەکان تێکەڵدەکات، ئەو بەرهەمەی پێشکەشی دەکات پەیامێک هەڵدەگرێت و لەگەڵ هەستەکانی گوێگردا ڕۆدەچێت.\nئەو لەتەمەنێکی بچووکەوە کاتێک چووەتە کۆڕی دەروشەکان لە هەڵەبجە، هێندە بە وردی گوێی لە دەنگی دەف و تەهلیلەی دەروێشەکان گرتووە، تا ئێستاش ئاوازەکان لە گوێیدا دەزرنگێتەوە، بووەتە سەرەتایەک تا زیاتر لە هەر شت میوزیکی بۆ گرنگ بێت.\nخاوەنی گەنجینەیەکە لە ئاوازدانانی هونەری کوردی، وەک هونەرمەند دەڵێت: هونەری کوردی زۆر دەوڵەمەندە، پڕە لە ئاوازی جۆراوجۆر، بەڵام زۆرینەی هونەرمەندانی ئێستا ئاوازی کوردییان شێواندووە، هیچ مۆرکی کوردەوارییان بە ئاوازەکانەوە نەهێشتووە.\nبە بڕوای ئەو میوزیک ژەنە بە ئەزموونە، گرنگرترین بەشی کاری هونەری ئەوەیە، کە گۆرانیبێژ خاوەن ڕۆشنبیری و پاشخانێک لە هونەربێت، بزانێت بۆچی گۆرانی دەڵێت؟ ئامانجی چییە، پەیامی کارە هونەرییەکانی چین؟ هەروەها گۆرانیەکەی مۆرکی گۆرانی کوردی پێوەدیاربێت، خاوەن ستایل و ئەدایەکی تایبەت بە خۆی هەبێت، لەگەڵ هەستەکانی وەرگردا تێکەڵببێت، بەڵام وەک خۆی دەڵێت: گۆرانی ئێستا هیچ یەکێک لەو تایبەتمەندیانەی پێوە دیار نییە، تەنها وشەکانی کوردییە، کە ئەویش بە ئاسانی لێیان تێناگەیت.\nئەنوەر قەرەداغی، هونەرمەندی میوزیک ژەن و ئاوازدانەر، بەرامبەر بە ئاواز و گۆرانی نوێ دڵی پڕە لە ڕەخنە، لەبەرئەوەی گۆرانی و ئاوازی کوردی ئێستا بووەتە لاساییکەرەوەی هونەری بێگانە، گۆرانیبێژەکان ناچنە قاڵبی خۆیانەوە، تا ستایلی خۆیان وەربگرن و داهێنان بکەن، بەڵکو ئاواز و دابەشکردنەکانی وڵاتانی دەرەوە دەهێنن و تێکستێکی کوردی بۆ دەنووسن، بێئاگا لەوەی ئەمانە لە بیرەوەری خەڵکدا نامێننەوە و هەر زوو لەبیردەچنەوە.\nلەو بارەیەوە زیاتر دەڵێت: “هونەرمەندی ئەمڕۆ ئەرکی زۆر قورسە، چونکە کورد بەشێکە لە ڕۆژهەڵاتی ناوەڕاست و بە نەتەوەکانی عەرەب، فارس و تورک دەورەدراوە، هەموویان دەیانەوێت کلتور و هونەری خۆیان زاڵبکەن بەسەرماندا و هونەری خۆمان لەبیربکەین، ئێمەش لەبری ئەوەی هەوڵبدەین تا هونەری خۆمان زاڵبکەین بەسەریاندا، ئاوازی بێگانە دەهێنین”.\nڕەخنەکانی ئەنوەر قەرەداغی، لە هونەری ئێستا زۆر زیاترە لەوەی کە دەیانڵێت، ئەو ڕەخنەی تەنانەت لە تازەکردنەوە و وتنەوەی گۆرانییە کۆنەکانیش هەیە لە لایەن گۆرانیبێژەکانی ئێستاوە، چونکە بەبڕوای ئەو لەگەڵ ئەوەی گۆرانیبێژەکە گۆرانییەکە تازە دەکاتەوە، بەڵام هیچ تایبەتمەندیەک و نوێگەرییەکی تێدا بەدی ناکرێت، بەڵکو گۆرانیەکەش دەشێوێنێت، لە خەمخۆری خۆی بۆ هونەر و گۆرانی کوردی-ش، دەڵێت: بە لاساییکردنەوە و شێواندن ناتوانین داهێنان و نوێگەریی بکەین، دەبێت بزانین چی تازە لە ناخی هونەرمەندەکاندایە، با بچن لە کەسانی شارەزا بپرسن و فێرببن ڕێنمایی لە کەسانی بە ئەزموون وەربگرن.\nئەنوەر قەرەداغی، دەبارەی وەزارەتی ڕۆشنبیری دەڵێت: وەزارەتی ڕۆشنبیری بوون و نەبوونی وەک یەک وایە، چەند جار ڕووم تێکردووە هیچی بۆ نەکردووم، ئەوان بەدەم چەند کارێکەوە دەڕۆن کە هیچ گرنگ نییە، چەندین ساڵە تا ئێستا پلان و ستراتیژیکی نییە کە چۆن مامەڵە بکات لەگەڵ ئەو توێژانەی کە پەیوەندیدارن بەو وەزارەتەوە.\nحەزی هونەرمەند ئەنوەر قەرەداغی، بۆ میوزیک و هونەر لە هەر شوێنێک بووبێت ڕەنگی داوەتەوە، زۆرکات هاوکاری دروستکردنی چەندین گرووپی میوزیکی کردووە، تا ئێستا زیاتر لە هەشت گروپی میوزیکی دامەزراندووە، لەوانە، تیپی مۆسیقای سلێمانی ١٩٦٧، تیپی مۆسیقای شۆڕش ١٩٧٤، تیپی مۆسیقای پەروەردە لە شاری سەماوە، تیپی زانکۆی سلێمانی ١٩٧١، تیپی ئۆرکێسترای سلێمانی، گروپی کیژانی سلێمانی، تیپی پەروەردە، تیپی ئۆرکێسترای هونەرەجوانەکان.\nگروپی کیژان، یەکێک لەو گروپانەیە کە لە لەلایەن ئەنوەر قەرەداغییەوە ساڵی ٢٠٠٣ دروستکراوە، تا ئێستا بەردەوامە لەکارکردن و لە زیاتر لە ٤٠ ژن پێکهاتووە، گروپەکە بەردەوام لە نوێ بوونەوەدایە و تائێستا چەندین کاریان ئەنجامداوە و بەزۆربەی شێوەزارەکانی زمانی کوردی گۆرانیان تۆمارکردووە، دەربارەی گروپەکەش ئەنوەر قەرەداغی دەڵێت: ژنانیش خاوەن بەهرەی زۆر باشن و جێگەی دەستیان لە هەموو شوێنێک دیارە.\nئەنوەر قەرەداغی ئەگەرچی لە بنەچەدا باو و باپیرانی خەڵکی قەرەداغن، بەڵام خۆی لە ساڵی ١٩٤٦ لە شاری هەڵەبجەی شەهید لەدایکبووە، لەبنەڕەتدا خەڵکی مەردۆخەن، لە ساڵی ١٩٥٣ هاتوونەتە شاری سلێمانی، خوێندنی سەرەتایی لە حوجرە بووە، دواتر چووەتە خوێندنگا لە شاری سلێمانی خویندنی تەواو کردووە.\nقەرەداغی یەکێک لە دامەزرێنەرانی پەیمانگای هونەرەجوانەکانی سلێمانی بووە و ئێستا خانە نشینە و لە ژیانیشیدا لە پاڵ کاری میوزیک و ئاوازداناندا ئەنوەر قەرەداغی خاوەنی چەند گۆرانی و سرودیکی ئاینیشە.\n"لە فەرمانەکەدا کەس ڕۆڵەی خۆی نەدەناسی"


مەزڵوم كۆبانێ: ڕێككەوتننامەكەی دهۆك چارەسەرە - تۆڕی میدیایی خەڵک\nفەرماندەی گشتی هێزەكانی سوریای دیموكرات ئاشكرای دەكات، لێدوانی هەندێك لایەنی ناو (ئەنەكەسە و یەكێتی نەتەوەیی كوردی) كاریگەری نەرێنییان هەیە لەسەر گفتوگۆكان و دەشڵێت: “ئەوەی تایبەتە بە پێشمەرگە و هێزە سەربازییەكان یەكلابۆتەوە و هەر چارەسەرێك دەبێت بەپێی ڕێككەوتننامەی دهۆك بێت”.\nمەزڵوم كۆبانێ، فەرماندەی گشتی هێزەكانی سوریای دیموكرات لە چاوپێكەوتنێكی بۆ ئاژانسی (هاوار) ڕایگەیاندووە، گفتوگۆ و دانوستانەكانی نێوان ئەنجوومەنی نیشتمانی كوردسی سوریا (ئەنەكەسە) و حزبەكانی ناو یەكێتی نەتەوەیی كوردی بۆ یەكخستنی هەڵوێست و قسەكانیان بەردەوامە و ئێمەش وەك لایەنی چاودێر بەسەرییەوە پابەندین پێوەی بە هاوبەشی هاوڕێكانمان لە ئەمریكاییەكان.\nوتیشی، “ئەو گفتوگۆیانە ستراتیجین و گرنگی زۆریان هەیە بۆ داهاووی گەلەكەمان و خواستەكانمان لە یەكخستنی ماڵی ناوخۆیی”.\nئاماژەی بەوەشكردووە، هەندێك لێدوان و تۆمەتی بەرامبەر یەكتر لە ڕاگەیاندنەكان لەسەر بابەتەكان لەنێوان ئەو دوولایەنە دەبێتە هۆی دروست بوونی كەشێكی نەرێنی و ئەوەی تایبەتیشە بە لایەنی سەربازی و پێشمەرگەوە ئەوە پێشتر یەكلایی كراوەتەوە و هەر چارەسەرێكیش دەبێت لەچوارچێوەی ڕێككەوتننامەی دهۆك بێت.\nكۆبانێ دەشڵێت: “داوا لە برایانمان لە هەردوو لایەنی گفتوگۆ دەكەین چارەسەری كێشەكان بكەن بە هەستی بەرپرسیارێتی و گەڕانەوە بۆ سەر مێزی گفتوگۆ و بەردەوامی دان بە لێكتێگەیشتنەكان لەسەر ئەو خاڵانەی جێگەی ناكۆكین بەشێوەی ڕووبەڕوو نەك لەڕێگەی ڕاگەیاندنەكانەوە”.\nجەختیشی كردۆتەوە، گفتوگۆی كوردی- كوردی لە سوریا بەشێكە لە پڕۆسەیەكی گشتگیر لەناو گفتوگۆی سوری- سوری و ناتوانین لێكی جیابكەینەوە و ئێمە بەردەوامین و هەموو هەوڵێك دەدەین بۆ سەركەوتنی ئەو پڕۆسە قورسە، كە داهاتووی سوریا و گەلەكەی لەسەر وەستاوە لەدوای دەیان ساڵ لە ڕاپەڕین و جوڵەی شەقام.\nخەڵك فەرماندەی هێزەكانی سووریای دیموكرات ڕایدەگەیەنێت، ئەو خۆبەڕێوەبەرییەی ئەمڕۆ لە ڕۆژئاوا هەموو گەل و نەتەوەكانی لەخۆگرتوە بەرهەمی ڕاپەڕینی…\nلە هێرشێكی شەڕڤانانی هێزەكانی سوریای دیموكرات (هەسەدە) لە نزیك عەین عیسا 10 چەكداری گرووپە بەكرێگیراوەكان كوژران و برینداربوون. (زیاتر…)\nئه‌رشیفه‌کان مانگێک دیاری بکه نیسان 2021 (1033) ئازار 2021 (1663) شوبات 2021 (1621) كانونی دووه‌م 2021 (907) كانونی یه‌كه‌م 2020 (62)


مه‌سروور بارزانی Archives - هيوای کۆرد\nشوان تەها بۆ پۆستی وەزارەتی دارایی عێراق راسپێردرا 1 خوله‌ك ago\nجگە لە یەكێتی و پارتی هەموو پارتە كوردییەكان پشتیوانی كابینەكەی عەلاوی دەكەن 17 خوله‌ك ago\nHome مه‌سروور بارزانی\nسه‌رۆكی حكوومه‌تی هه‌رێم لە لایەن بولگاریاوە بانگهێشت دەکرێت\nمه‌سروور بارزانی سه‌رۆكی حكوومه‌تی هه‌رێمی كوردستان له په‌راوێزی كۆنفرانسی ئاسایشی میونشن، له‌گه‌ڵ بۆیكۆ بۆریسۆڤ سه‌رۆك وه‌زیرانی بوڵگاریا كۆبووه‌وه. ئه‌مڕۆ هه‌ینی 14ی شوبات، به‌گوێره‌ی...\tRead more\nمه‌سروور بارزانی له‌گه‌ڵ نه‌جاح شه‌مه‌ری وه‌زیری به‌رگری عێراق كۆبوەوە\non: شوبات 14, 2020 In: عێراق, کوردستانی, هەواڵ\nمه‌سروور بارزانی سه‌رۆك وه‌زیرانی كوردستان له په‌راوێزی كاره‌كانی یه‌كه‌م رۆژی 56مین كۆنفرانسی ئاسایشی میونشن ده‌ستی به كۆبوونه‌وه‌كانی كرد و ئێسته له‌گه‌ڵ وه‌زیری به‌رگری عێراق له...\tRead more\nمه‌سروور بارزانی، بۆ به‌شداریكردن له فۆرومی نێوده‌وڵه‌تی ئابووری سانت پێترسبۆرگ بانگهێشت کرا\non: كانونی دووه‌م 29, 2020 In: کوردستانی, هەواڵ\nجێگری وه‌زیری ده‌ره‌وه‌ی ڕووسیا، به‌بێ ئه‌وه‌ی سه‌ردانی به‌غدا بكات، ئه‌مڕۆ سه‌ردانی هه‌ولێری كرد و له‌گه‌ڵ سه‌رۆك بارزانی و نێچیرڤان بارزانی سه‌رۆكی هه‌رێمی كوردستان و مه‌سروور...\tRead more\nمه‌سروور بارزانی پێشوازی له شاندێكی باڵای به‌ریتانی كرد\nمه‌سروور بارزانی سه‌رۆك وه‌زیرانی هه‌رێمی كوردستان و شاندێكی باڵای به‌ریتانیا به‌ریتانیا كۆ بوونه‌وه و تێیدا دووپات له‌وه كرایه‌وه، شه‌ڕی داعش كۆتایی نه‌هاتووه و پێویسته كۆمه‌ڵگه‌ی نێود...\tRead more\nمه‌سروور بارزانی پیرۆزبایی له ئێزیدییه‌كان ده‌كات\non: كانونی یه‌كه‌م 19, 2019 In: کوردستانی, هەواڵ\nسه‌رۆك وه‌زیرانی كوردستان په‌یامێكی پیرۆزبایی به بۆنه‌ی جه‌ژنی “رۆژیێن ئێزی” بڵاو كرده‌وه و هیوای كه‌شێكی ئارامی بۆ ئێزیدییه‌كان خواست. ئه‌مڕۆ پێنجشه‌م 19ی كانوونی یه...\tRead more\nمه‌سروور بارزانی لەگەڵ وه‌زیری ده‌وڵه‌تی هیندستان بۆ كاروباری ده‌ره‌وه کۆبووەوە\non: ئه‌یلول 17, 2019 In: کوردستانی, هەواڵ\nمه‌سروور بارزانی، سه‌رۆكی حكوومه‌تی هه‌رێمی كوردستان پێشوازی له وه‌زیری ده‌وڵه‌تی هیندستان بۆ كاروباری ده‌ره‌وه كرد و کۆبوونەوەی نێوانیان دەستی پێ کرد. ئەمڕۆ سێشەم 17ی ئەیلوول سەرۆکی حکووم...\tRead more


لە هەولێرو سلێمانی بایكۆت یەكەم بووە – Hawpshti\nهەڵبژاردنی پێشوەختەی عێراق ژمارەیەكی پێوانەیی نوێی لە ئاستی بایكۆتی پرۆسەی هەڵبژاردن تۆماركرد، لە هەرێمی كوردستان هەردوو پارێزگای هەولێرو سلێمانی بەرزترین ئاستی بایكۆتیان تۆماركرد.\nبایكۆت لە هەولێر\n• ژمارەی ئەوانەی لە هەولێر مافی دەنگدانیان هەبوو:\nملیۆنێك‌و 238 هەزارو 379 دەنگدەر\nبەپێی ئەنجامی بەرایی هەڵبژاردن، رێژەی بەشداری لە هەولێر 44% بووە، واتە لە كۆی (ملیۆنێك‌و 238 هەزارو 379) كەس كە مافی دەنگدانیان هەبووە، (544 هەزارو 886) كەس چونەتە سەر سندوقەكانی دەنگدان، لەبەرامبەدا (693 هەزارو 492) دەنگدەر بایكۆتی پرۆسەی هەڵبژاردنیان كردووە، واتە 56%ی كۆی دەنگدەران بایكۆتی پرۆسەی هەڵبژاردنیان كردووە.\nبایكۆت لە سلێمانی\n• ژمارەی ئەوانەی لە پارێزگا سلێمانی مافی دەنگدانیان هەبوو:\nملیۆنێك‌و 425 هەزارو 705 دەنگدەر\nبەپێی ئەنجامی بەرایی هەڵبژاردن، رێژەی بەشداری لە سلێمانی 37% بووە، واتە لە كۆی (ملیۆنێك‌و 425 هەزارو 705) كەس كە مافی دەنگدانیان هەبووە، (527 هەزاو 510) كەس چونەتە سەر سندوقەكانی دەنگدان، لەبەرامبەردا (898 هەزارو 194) دەنگدەر بایكۆتی پرۆسەی هەڵبژاردنیان كردووە، واتە 63%ی كۆی دەنگدەران بایكۆتی پرۆسەی هەڵبژاردنیان كردووە.\nبایكۆت لە دهۆك\n• ژمارەی ئەوانەی لە پارێزگای دهۆك مافی دەنگدانیان هەبوو:\n822 هەزارو 703 دەنگدەر\nبەپێی ئەنجامی بەرایی هەڵبژاردن، رێژەی بەشداری لە دهۆك 54% بووە، واتە لە كۆی (822 هەزارو 703) كەس كە مافی دەنگدانیان هەبووە، (444 هەزارو 259) كەس چونەتە سەر سندوقەكانی دەنگدان، لەبەرامبەردا (378 هەزارو 443) دەنگدەر بایكۆتی پرۆسەی هەڵبژاردنیان كردووە، واتە 46%ی كۆی دەنگدەران بایكۆتی پرۆسەی هەڵبژاردنیان.\nراپۆرتێکى ئەمریکی: مەیلی هەولێر بەرەو دیکتاتۆرییەت و دەمکوتکردنی بەرهەڵستکاران هۆکاری کۆچی گەنجانە\nیەكەم كاروانی كۆچبەران گەیشتەوە هەولێر.. “بەزۆر ناردیانینەوە”\nپەیمانگایەکى ئەمریکی راپۆرتێکی مەترسیدار لەسەر هێزە ئەمنییەكانی دهۆك بڵاودەكاتەوە\nئاژانسێكى ئه‌ڵمانی: ئه‌وه‌ى ئێستا له‌هه‌رێمى كوردستان ڕوده‌دات گەشتی مردنه لەعێراقەوە بەرەو ئەوروپا


"پێویستە لە هەرێمی كوردستان هەمووان یەك هەڵوێست بین"\nکۆچەر عەبدوڵا 05/11/2019 - 15:04 بڵاوکراوەتەوە لە كوردستان\nدوانیوەڕۆ ئەمڕۆ سێشەممە پاش کۆبوونەوەی لایەنە سیاسییەکانی هەرێمی کوردستان لەگەڵ سێ سەرۆکایەتییەکەی هەرێمی کوردستان، نێچیرڤان بارزانی سەرۆکی هەرێم لە پرێس کۆنفرانسێکدا وردەکاریی ناوەرۆکی کۆبوونەوەکەی خستە ڕوو.\nنێچیرڤان بارزانی، گوتی: "ئەمڕۆ بە ئامادەبوونی هەر سێ سەرۆکایەتیی هەرێم و لایەنە سیاسییەکان و سەرۆک کۆماری عێراق، د. بەرهەم ساڵح، کۆبوونەوەیەکی گرنگمان لەبارەی بارودۆخی ئەمڕۆی عێراق ئەنجام دا".\nسەرۆکی هەرێمی کوردستان ڕای گەیاند: "یەکەم هەموو بەشداربوان هاودەنگ بوون کە پشتگیریی داوای ڕەوای خۆپیشانددەرانی عێراق دەکەن لە پرسی خەدەمات و خزمەتگوزاری و ئێمە لە هەرێمی کوردستانەوە پشتگیریی داخوازیی ڕەوایان دەکەین".\nنێچیرڤان بارزانی ئاماژەی بەوەش کرد: "ئێمە لە هەرێمی کوردستانەوە پشتگیرییان دەکەین و هەموو هەوڵی ئێمە ئەوە دەبێت و یارمەتیی هاووڵاتیانی عێراق بدەین بە شێوەی گشتی لەو نەهامەتییە دەربچن"\nئێمە پشتگیریی تەواوی ئەو چاکسازییانەی حکوومەتی عێراق دەکەین و پشتگیریی لە مافە ڕەوا و دەستوورییەکانی خۆپیشاندەرانی عێراق دەکەین و پاراستنی گیان و ماڵ و عێراق بە گرنگ دەزانین".\nئاماژەی بەوەش کرد: ئەولەویەتی یەکەمی هەرێمی کوردستان چارەسەری کێشەکانە لەسەر بنەمای دەستوور و لەم کۆبوونەوەیەدا باسی ئەوەمان کرد کە هەموو لایەنەکان یەک هەڵوێست بین، یەک هەڵوێست بەو مانەیەی کە بتوانین یارمەتیی هەموو هێزەکانی دیکەی عێراق بدەین کە لەم دۆخە دەربچێت، چونکە هەموومان بەرپرسیارێتیمان هەیە و هەریەکە و بە ئەندازەی خۆی و ئێمەش وەکوو هەرێمی کوردستان دەرک بەو بەرپرسیارێتییە دەکەین و هەموو هەوڵێکی ئێمە ئەوە دەبێت کە ئێمە بتوانین یارمەتیی عێراق بدەین و بە شێوەیەکی گشتی یارمەتیی هاووڵاتییانی عێراق بدەین کە لەو ناخۆشی و میحنەتیییە دەربچین و پشتگیریی هەموو ئەو هەنگاوە چاکسازییانە دەکەین کە حکوومەتی عێراق دەستی پێکردووە و بەتەمایە زیاتریان بکات و لە هەرێمی کوردستانەوە ئێمە پشتگیرییان دەکەین داوا دەکەین هەرچی زووتر ئەو چاکسازییانەی باسی لێوە دەکەن بکەوێتە بواری جێبەجێکردنەوە.\nگوتیشی: "ئێمە باسی دەستوورمان کرد، ئێمە پشتگیری لە مافە ڕەوا و دەستوورییەکانی عێراق دەکەین و لە هەمانکاتدا سەقامگیری و پاراستنی دامەزراوە فەرمییەکانی وڵات، بە ئەرکی بە ئەرکی هەموو لایەک دەزانین".\nسەرۆکی هەرێمی کوردستان لەبارەی پرسی هەمواکردنەوەی دەستوور ئاماژەی بەوە کرد: "ئەگەر دەستوور پێویستی بە هەموارکردنەەوە هەبێ، دەبێ لە دۆخێكی ئارامدا بێت. و دەبێ مافەكانی كوردستانی تێدا بە جێگیری بمێنێتەوە و لایەنە سیاسییەکانی بەشداربووی ئەم کۆبوونەوەیە جەختیان کردەوە کە دەوریان لە نووسینەوەی دەستووی عێراقدا هەبووە مەبەست لە هەموارکردنەوەی دەستوور چییە؟ ئایا بەتەمای سەقامگیریی زیاترن، یان شتێکی دیکە؟ هەرێمی کوردستن وەکوو هەرێم و قەوارەیەکی دەستووری عێراقدا لە ٢٠٠٥ەوە دانراوە، ئەگەر مەبەست کەمکردنەوەی مافەکانی هەرێمی کوردستان بێت، پێم وا نییە هیچ هێز و لایەنێک بیهەوێت دەست بۆ مافەکانی کورد و هەرێمی کوردستان ببات، پێم وایە جێبەجێکردنی دەستوور فەرامۆش کراوە، نەک هەموارکردنەوەی. هەر هەنگاوێک پشتگیریی ئەو هەنگاوانە دەکەین کە ئەگەر پێویست بە هەموارکردنەوە بێت دەبێ لە کەشوهەوایەکی ئارامدا بکرێت و لامان وایە پرسی جێبەجێکردنی دەستوور گرفت بووە نەک هەموارکردنەوەی.\nلە چوارچێوەی پەیوەندییەكانی هەرێمی كوردستان و عیراقدا نێچیرڤان بارزانی گوتی: شاندێکی كوردستانی دەچێتە بەغدا، هەروەها لەلایەن عیراقیشەوە بە سەرپەرشتی سەرۆك كۆمار دەبێت و ئەوەی لە عیراق روو دەدات كاریگەری لەسەر هەرێم دەبێت و ئێمەش پشتیوانی هەنگاوەكان دەكەین بۆ چارەسەری كێشەكانی عیراق.\nلەبارەی پەیوەندیی نێوان هێزە سیاسییەكانی کوردستان سەرۆكی هەرێم گوتی: "هیچ گرفتێكی گەورە لە نێوان هێزە سیاسییەكان نییە و ئەوەشی هەبێ بە دیالۆگ چارەسەری دەكەین".\nباسی لەوەش كرد كە لە كابینەی تازەی حكوومەتی هەرێمیشدا لە كارە سەرەكییەكانمان پەیوەندیی نێوان هەرێم و بەغدایە.


گرێبەستی 25ساڵەی نێوان چین و ڕژیم! سازمانی خه‌بات کوردستانی ئێران\nگرێبەستی هاوکاری نێوان ڕژیمی ئێران و چین کە لە ژێرناوی هاوکاری ٢٥ساڵە ناوبانگی دەركردووە، لە ڕۆژی شەممە ٧ی خاکەلێوە، لە تاران لەنێوان وانگ ئی وەزیری دەرەوەی چین و محەممەد جەواد زەریف وەزیری دەرەوەی ڕژیمی ئێران، واژۆ کراوە.\nڕێکه‌وت: 2021-03-30 09:12:00


پرسیار لە ئێوە، وەڵام لە ئێمە. کۆمەڵە پرسیار و وەڵامی ئەم جارە لەسەر ئایفۆن و سیستەمەکەین. – کەی ئای تی ئێن\nئای ئۆ ئێس 17, ئایار 2013\nپرسیار لە ئێوە، وەڵام لە ئێمە. کۆمەڵە پرسیار و وەڵامی ئەم جارە لەسەر ئایفۆن و سیستەمەکەین.\nلە زنجیرەی ئەم جارەی پرسیار لە ئێوە ، وەڵام لە ئێمە. وەڵامی ئەم کۆمەڵە پرسیارەی خوارەمان داوەتەوە. بۆ پرسیارەکانیش زۆر نەمان ویستووە شێوەکەیان تێک بدەین بەڵکو وەکو خۆیان بە کەمێک ڕێک خستنەوە دامان ناونەتەوە ئەمە لەبەرئەوەی بەمشێوەیە پرسیارەکان لەلای خەڵکی باون.\n١- دەڵێن ئایفۆنی ژێرسیم ئایا مەبەست لەمە چییە؟\nوەڵام: ژێر سیم پارچەیەکە لە ڕەقە کاڵا و لە ژێر سیمی سەرەکی دادەنرێت (بۆ نمونە ئەوەی ئاسیا سێڵ یان کۆڕەک تێڵ). لە ڕاستیدا و بە شێوەیەکی تر بیڵێین ئایفۆنی ژێر سیم ئەم ئایفۆنانەن کە لە کۆمپانیای ئەپڵ خۆیەوە کراوە نیین بە ڕووی هەر سیمکاردێک دا واتە چەق بەستووی یەک سیمکاردن و بۆ کۆمپانیایەکی تایبەت دروستکراون و تەنها سیمکاردەکەی ئەو لەسەری ئێش دەکات بەڵام بەهۆی ئەم ژێر سیمەوە دەتوانیت بەبێ ئەوەی بیکەیتەوە (بەزاراوە خۆماڵیەکەی خۆمان بی ئەوەی جۆکەری) بکەیت هەر سیم کاردێکت بوێت ئیشی پێ بکەیت بە بێ گومانی لەڕێگەی ئەم ژێر سیمەوە. بیرمان نەچێت ئەم ژێر سیمانەش چەق بەستووی چەند (Modem Firmware) ێک کراون و بۆ هەموویان نابن بۆ نمونەی ئەوەی ئایفۆن ٤ جۆرێکیان هەیە تەنها تا Modem Firmwareی 10.x.x دەبێت بۆ بەرو سەروتر نابێت. ئەمەش ڕێگەت لێ دەگرێت لە ئەپدەیتکردن و ئەپگرەید کردنی ئامێرەکەت. چونکە لەگەڵ پڕۆسەی ئەپدەیت و ئەپگرەید Modem Firmware لە خۆیەوە بەرزدەبێتەوە ئەم کات تۆ بەکارهێنانی ژێر سیمەکە لەدەست دەدەیت بەڵام چارەسەر بۆ بەرزنەبوونەوەیشی هەیە ئەویش بە بەکارهێنانی Custom Restore دەبێت.\n٢- ئایا مەبەست لەinternational چییە؟ ئەی Unlock چییە کە خەڵکی زۆر باسی لێوە دەکەن؟\nوەڵام: لە ڕاستیدا ئەگەر وتیان ئەم ئایفۆنە internationalـە ئەوە واتا ئەم ئامێرە (Unlock) کراوە و جۆکەرە بەشێوەیەک تۆ ئازادیت لە هەرشوێنێک و هەر سیمکاردێک بخەیتە سەر ئەم ئایفۆنە و دەتوانیت ئیشی پێ بکەیت. بەڵام گەر بۆیەکەم جار سیمکارد دەخەیتە ناو ئایفۆنەکەت داوای چالاککردنت لێ دەکات و دوای چالاککردنەکە ئەم ئازادییەت پێ دەبخشرێت لە بەکارهێنانی هەر سیمکاردێک بتەوێت.\n٣- گەر شارەزاییتان هەبێت جیاوازی چییە لە نێوان ئایفۆن ٤ لەگەل ئایفۆن ٤ ئێس واتا چ جیاوازییەکییان هەیە؟\nوەڵام: جیاوازی نێوان ئەم دوو نەوەیەی ئایفۆن بەزۆری لە ڕەقەکاڵادا خۆی دەبینێتەوە و ئایفۆن ٤ ئێس لەڕووی ڕەقەکاڵاوە زۆر بەهێزترە لە ئایفۆن ٤ و ئایفۆن ٤ ئێس یارمەتی دەری کەسی بەناوی سیری لەسەری ئێش دەکات بەڵام ئایفۆن ٤ ئیش ناکات. لەم شێوەیەی خوارەوە زانیاری زیاتر:\n٤- ئەی سیستەمەکان بۆ نمونە ٦.١.١ جیاوازی چییە لەگەل٦.١.٢ چ گۆرانکارییەکەی تێدا دەکرێت کە سیستەم بەرزتر دەکرێت؟\nوەڵام: لە ڕاستیدا هەر جارێک کە کۆمپانیای ئەپڵ وەشانێکی نوێ دەردەکات بە کۆمەڵێک گۆڕانکاری و پینە کردن ئەپدەیتێکی نوێ دەردەکات و ئەمەش لە ئەپدەیتێکەوە بۆ ئەپدەیتێکی تر جیاوازە. پێویستە بیریشمان نەچێت کە دوو جۆر ئەپدەیتمان هەیە، ئەوانیش سەرەکی و لاوەکی. لە سەرەکییەکاندا ئەپڵ زۆرترین گۆرانکاری و چاکسازی دێنێتە بەردەست بەڵام لە لاوەکیەکان زۆر گرنگی بەچاککردنی هەڵە و پینە کردنیان دەدات. پێویستە ئەوەش بزانین هەمیشە دوایین وەشان و ڤێرشن پێشنیارکراوە لەلایەن کۆمپانیا کەواتە بەکارهنێەران دەبێـت بەگوێرەی توانا ئامێرەکانیانی بکەنە دوایین ئەپدەیت و وەشان.\n٥- دەربارەی Backup و Restore کردن، ئەم دوو پڕۆسەیە چیین؟\nوەڵام: پڕۆسەی Backup کە بە بەرنامەی ئایتوینز دەکرێت. هەڵدەستێت بە پاشەکەوتکردنی داتا و زانیاریەکانی ئامێرەکەت (وێنە و ڤیدیۆ و ڕێکخستنەکانی ئامێرەکەت و ناو و تێبینی و ڕێکخستنی بەرنامە دەرەکییەکان و چەندان شتی تر) و دواتر هەر لەڕێگەی ئایتونزەوە دەتوانیت ئەم Backupـە بگەرێنیتەوە بۆ ئامێرەکەت. سەبارەت بە پڕۆسەی Restore لە ڕاستیدا ئەم پڕۆسەیە ڕاست لە پڕۆسەی فۆڕماتکردنی کۆمپیوتەر دەچێت و لەم ڕێگەیەوە دەتوانیت سیستەمی مۆبایلەکەت لە بنچینەوە دابنێیتەوە و بەمەش هەموو شتەکانت لەدەستت دەدەیت بەڵام کە پێشتر باکئەپت کردبێت ئەوا دەتوانیت دوای ئەنجامدانی پڕۆسەی ڕیستۆرەکە باکئەپەکە بگەرێنیتەوە و ئامێرەکەت وەکو جاران لێ بکەیتەوە.\n٦- ئەگەر سیستەم 6.1.3 بێت دەگەرێتەوە 6.1.2 چۆن ؟\nوەڵام: لە ڕاستیدا کۆمپانیای ئەپڵ لەگەڵ دەرکردنی هەر وەشانکی نوێ ئەوەی پێش خۆی (Unsigned) دەکات واتە ڕەتی دەکاتەوە و ناهێڵێت ئەوەی پێشتر لەسەر ئامێرەکان دابنرێت تەنها دوایین وەشان نەبێت. بۆیە لەکاتی هەوڵ دان بۆ هێنانەنە خوارەوەی وەشان لەڤێرشنێک و وەشانێکی بەرزەوە بۆ نزم توشی هەڵە دەبیت. شتێک هەیە پێویستە لە بیرمان بێت ئەویش فایلی SHSHـە کە بەهۆی ئەم فایلەوە دەتوانیت ڤێرشن و وەشانی Signed کراو واتە باوەڕپێکراو لەلایەن ئەپڵەوە دروست بکەیت ئەمەش چۆن دەبێـت؟ بۆ نمونە تۆ وەشانی ٦.١.٢ لەسەر ئامێرەکەتە و ئەم فایلی SHSHـەت هەڵگرتوە کە بەهۆی چەند بەرنامەیەکی دیاری کراوەوە دەبێت لەوانە TinyUmbrella و iFaith و چەندانی تر ئەوا لەم کاتەدا بەهۆی بەرنامەی iFaith وە یاخود SnowBreeze دەتوانیت Custom Restore دروست بکەیت و ئایفۆنەکە بۆ ئەم وەشانەی فایلە SHSHـەت بۆ هەڵگرتبوو بگەڕێنیتەوە تەنانەت ئەگەر ڤێرشنی زۆر بەرزیش هاتبێت. لەڕاستیدا ئەم پڕۆسەی گەڕأندنەوە یان دابەزاندنی ڤێرشن بەزۆری لەسەر ئایفۆن ٤ بەرەوخوار سەرکەوتووە.\n٧- ئەگەر من Backup لەشتەکانی خۆم بکەم بۆ نمونە 6.1.3 کە کردمەوە 6.1.2 بە Restore ، ئایا دواتر دەتوانم شتەکانی 6.1.3 بگەرێنمەوە سەر 6.1.2 ؟\nوەڵام: هەرگیز باکئەپی ڤێرشنی بەرز ناتوانرێت بخرێتە سەر هی کۆن بۆ نمونە هی ڤێرشنی ٦.١.٣ بگەرێنیتەوە بۆ 6,1,2 بەڵام بیرمان نەچێت لەم کاتەشدا نابێت نائومێد بیت بەڵکو ڕێگا هەیە بۆ لێککردنەوەی باک ئەپەکە ئەویش بە بەکارهێنانی بەرنامەی iTools یان iPhone Backup Extractor.\n٨- نرخی ئایفۆن لە شاری هەولێر چەندە و لە شارەکانی تر چەندە؟\nوەڵام: ئەم پرسیارە وەڵامەکەی دێاری کراو نییە بەهۆی ئەوەی نرخ لە بازاڕەکان دیاری کراو نییە و لە ناوشارێک لەشوێنێکەوە بۆ شوێنیک تر دەگۆڕێت و پاشان لە شارێکەوە بۆ شارێکی تر جیاوازە و باشترین چارەسەر ئەوەیە کەسی کڕیار سەرێک لە بازاڕی شارەکەی بدات.\nئەمانە کۆمەڵێک پرسیار و وەڵام بوون بۆ ئەم زنجیرەیە و ئێوەش هەر پرسیارێکتان هەیە لەڕێگەی بەشی پەیوەندییەوە بۆمان بنێرن: پەیوەندی\nسوپاس بۆ کاک ئەزوەر بۆ ئەم پرسیارانە و هیوادارین وەڵامەکانمان سودی هەبووبێت. پرسیارەکان لەلایەن سەردار عبدالله وەڵام دراونەتەوە.


Diplomatic Magazine | چیرۆكی ئەو یەختەی كە لەناو دەریای ناوەڕاستدا بە 52 كۆچبەری كوردەوە نوقمبوو\nیەختەكە بۆچی نوقم بوو، كۆچبەرە كوردەكان چۆن ڕزگاریان بوو؟\nسەرباری ئەوەی كە پێشتر 73 كاتژمێر لەبەردەم مەترسی شەپۆلی دەریادا بوون، بەڵام مەترسی خنكانیان لەو ساتەوە دەستپێدەكات كە هەردوو كاپتنی یەختەكە لەترسی پۆلیس هەڵدێن‌و یەختەكەش لەنگەری تێكدەچێت‌و تێكدەشكێت.\nئەو یەختەی كە دوازدە ڕۆژ لەمەوبەر، بەر لە گەشتنی بە وشكانی، لە كەناراوەكانی دورگەی " كرۆتۆن"ی ئیتالی تێكدەشكێت، سەرجەمی كۆچبەرەكانی ناوی كە ژمارەیان 52 كەسبووە، كورد بوون.\n7 – 1 – 2019، یەختەكە لە كەناراوەكانی یۆنانەوە بە 52 كۆچبەری كوردەوە بەرەو كەناراوەكانی ئیتالیا بەڕێدەكەوێت‌و پاش مانەوەی سێ شەو و سێ ڕۆژ لە دەریای ناوەڕاستدا، لەنگەری تێكدەچێت‌و تێكدەشكێت.\n" هونەر عومەر"ی تەمەن 25 ساڵ كە خوێندكاری قۆناغی دووەمی بەشی ڕاگەیاندنی پەیمانگای تەكنیكی سلێمانی بووە، یەكێكبووە لە سەرنشینەكانی یەختەكە، هونەر خەڵكی قەزای سەیدسادقەو چیرۆكی پڕ مەترسی‌و مەرگ ئامێزی 73 كاتژمێر مانەوەیان لەناو دەریای ناوەڕاست‌و هۆكاری نوقمبوونی یەختەكەو چۆنیەتی ڕزگاربوونیان بۆ " دیبلۆماتیك مەگەزین" باسدەكات.\nهونەر دەڵێت:" 7- 1- 2019 بە ڤان " بەچكە پاس، قاچاخچی بردینی بۆ پاترا بۆ كەناراوەكانی دەریای یۆنان‌و سەعات دوازدەی شەو گەشتینە ئەوێ، یەختەكە بە دووری 200 مەتر لە وشكانییەوە دوور بوو، دەبوو بە چوپ خۆمان بگەیەنیەنە ناو یەختەكە، ناڕەزاییمان دەربڕی، بەڵام ناچاریان كردین كە بەچووپ بڕۆین بۆ ناو یەختەكە، ئافرەتێكمان لەگەڵدا بوو كچێكی حەوت ساڵان‌و منداڵێكی ساوای چل ڕۆژەی پێبوو، داوای لێكردم منداڵەكەی بۆ بگەیەنمە ناو یەختەكە".\nهونەر باسلەوە دەكات كە قاچاخچییەكان پێیانووتوون كە یەختەكە 25 مەترەو زانیاریشیان دەربارەی ئاو و هەوا وەرگرتووەو شەپۆلیش كەم دەبێت‌و وتویشیانە كە بە 33 كاتژمێر دەتان گەیەنێتە ئیتالیا.\nبە وتەی هونەر، بە پێچەوانەی بەڵێنی قاچاخچییەكانەوە ئەوان 73 كاتژمێر لەناو دەریای ناوەڕاستدا بوون‌و چەندین جار شەپۆلی دەریا ئەوانی ڕووبەڕووی مەرگ كردووەتەوە.\nوەكو هونەر عومەر بۆ " دیبلۆماتیك" ی باسكرد، ئەو بارودۆخە سەختەی بەسەر ئەواندا هاتووە، گوزارشتلێكردنی تەواو سەختەو بە ئاسانی وێنەو دیمەنی مەرگ ئامێزو مەترسیداری شەپۆلەكان كە هەشت تا دوازدە مەتر بەرز دەبوونەوە، ناگێڕدرێتەوەو باس ناكرێت، ئەو دەڵێت:" شەپۆلەكان شاخی گەورەیان دروستدەكرد".\nبە وتەی هونەر، مانەوەی ئەو 52 كۆچبەرە كوردە سێ شەو و سێ ڕۆژ لەناو دەریادا، بەهۆی ئەوە بووە كە لەترسی دەستگیركردنیان لە لایەن پۆلیسی ئیتالیاوە، دوو شۆفێری یەختەكە بەناو دەریادا ئەوانیان بردووە بۆ سنورە ئاوییەكانی مەقدۆنیاو سڕبیا.\nهونەر دەڵێت:" شۆفێرەكان وتیان دەچین بۆ شاری باری، بەڵام لە ترسی پۆلیس بۆ ئەو شارە نەچوون‌و وتیان دەتانبەین بۆ شاری كرۆتۆن، بەر لە گەشتنمان بە كەنارەوەكانی ئەو شارە، كاتژمێر چواری بەیانی پۆلیسی ئیتالیا بە یەختەكەی زانی، 300 مەتر زیاترمان مابوو بگەینە وشكانی، هەردوو شۆفێرەكە لە ترسی پۆلیس خۆیان هەڵدایە ناو ئاوەكەوەو بە مەلەكردن خۆیان ڕزگار كرد".\nوەكو هونەر دەیگێڕێتەوەو باسیدەكات، پاش ڕاكردنی دوو شۆفێرەكە، لەنگەری یەختەكە تێكدەچێت‌و لار دەبێتەوە، سەرجەمی كۆچبەرەكان ڕووبەڕووی خنكان دەبنەوە، بەهۆی ئەوەی كە بەشێكی یەختەكە نوقم دەبێت.\nهونەر ئاماژەش بەوە دەكات پاش ڕاكردنی دوو شۆفێری یەختەكە، هەڵكەوت محەمەدی تەمەن 23 ساڵ، ئەو گەنجەی خەڵكی سلێمانی كە تاكە قوربانی ناو یەختەكە بوو، هەوڵیداوە لەنگەری یەختەكە ڕابگرێت‌و ڕۆڵی شۆفێری ببینێت.\nوێنەی هەڵکەوت محەمەد بە خنکاوی\nهەڵكەوت محەمەد، پاش دە ڕۆژ لە ڕووداوەكە لە لایەن پۆلیسی ئیتالیاوە لە كەناراوەكانی شاری كرۆتۆن بە خنكاوی دەدۆزرێتەوە.\nهونەر دەڵێت:" ڕەنگە هۆكاری خنكانی هەڵكەوت ئەوە بووبێت كە بەهۆی سوكانی یەختەكەوە قاچی شكابێت، یان ئازارێكی زۆری پێگەشتبێت".\nهونەر دەشڵێت:" بەهۆی شەپۆلی دەریاكەوە هەڵكەوت زیاتر لە 440 مەتر ڕووەو قوڵایی دەریاكە لە یەختەكە دوور كەوتبوویەوە، گوێمان لێبوو هاواری دەكرد".\nهونەر ئەوە باسدەكات كە دوای لاربوونەوەی یەختەكەو نوقبوونی بەشێكی، بەهۆی ئەوەوە كە مەلەكردن باش دەزانێت خۆی گەیاندووەتە وشكانی‌و لەگەڵ چەند كەسێكیتر لە كۆچبەرەكاندا كە ئەوانیش مەلەی باشیان زانیوە، توانیویانە بەهۆی حەبلەوە سەرنشینەكان ڕزگار بكەن.\nمنداڵە چل ڕۆژییەکە دوای ڕزگاربوونی\nهونەر سەرسامی دەردەبڕێت بەرانبەر بە نەخنكان‌و نەمردنی ئەو منداڵە تەمەن چل ڕۆژییەی كە لەگەڵ دایكیدا بووەو دەڵێت:" سەرەتا دایكی منداڵەكەمان گەیاندە وشكانی‌و منداڵە تەمەن چل ڕۆژەكەشی بە باوەشی خوشكە حەوت ساڵییەكەیەوە بوو تا گەڕاینەوە بۆ ڕزگاركردنی ئەوانیش، كچە حەوت ساڵییەكەم خستە سەرشانم‌و منداڵەكەم بەناو ئاودا بە باوەشمەوە هەڵگرتبوو، وام دەزانی منداڵكە مردووە، وتم هیچ نەبێت با تەرمەكەی ببەمەوە بۆ لای دایكی، بەڵام كە گەیانمەوە لای دایكی منداڵكە دەستی بەگریان كردو ئیتر زانیم كە ماوەو نەخنكاوە".


نوێنەرایەتی حکومەتی هەرێمی کوردستان - تاران - كۆنفرانسی داینامیكی تازەی كورد لە فەڕەنسا دەستی بە كارەكانی كرد\nكونفرانسەكە دابەشكرابووە سەر چەند پانێڵێك بو گفتوگوكردن دەربارەی برسی كوردو پێگەی كورد سەنتەری كرتووە لە روژهەلاتی ناوەراست. رۆلی كورد لە عیراق و هەروەها پرۆسەی بەیوەندیەكانی نێوان كوردستان و توركیا و تەنگژەكان لەوڵاتی سوریا هەروەها پانێڵی تر هەبوو دەربارەی كاریگەریەكانی كورد لەسەر ئاستی هەرێمیی و جیهانی گفتوگۆی تیرَوتەسەلی لەسەر كرا.\nفلاح مستەفا وتارێكی تێروتەسەلی لەبارەی پەیوەندیە دیپلۆماسیەكانی حكومەتی هەرێمی كوردستان لەگەڵ وڵاتانی دراوسی و هەروەها سیاسەتی كرانەوەی حكومەتی هەرێم بەرامبەر بە كۆمەڵگای نێودەوەڵەتی پێشكەشكرد.\nهەروەها بەرپرسی پەیوەندیەكانی دەرەوە خۆشحاڵی حكومەتی هەرێمی كوردستانی دەربڕی سەبارەت بە دەستكەوتەكانی هەرێم و داوای پشتگیری كۆمەڵگای نێودەوڵەتی كرد لە دۆزی رەوای كورد.\nشایەنی باسە لەم كونفرانسەدا شارەزا و پڕۆفیسۆر لە بواری سیاسەتی كورد و روژهەلاتی ناوەراست هەروەها شارەزیان لە سیاسەتی وڵاتانی ئیران و توركیا سوریا تیایدا ئامادەبوون. هەر لەم كۆنفڕانسەدا لە پانێڵێكی تایبەتدا بێرنارد كۆشنێر دۆستی گەلی كورد و وەزیری پێشوی دەرەوەی فەڕەنسا تیشكی خستە سەر بەهێزی داینامیكی كورد و رۆڵی هەرێمی كوردستان لە ناوچەكە و بەرەوپێشچوونی هەرێم لە رووی ئابووری و ئاسایش و پەیوەندیەكانی هەرێم لەگەڵ وڵاتانی دراوسێ.


چه‌ند رێنماییه‌کی به‌سوود بۆ دایکان و باوکان له‌گه‌ڵ (25) ئامۆژگارى\nمنداڵ له‌باوه‌شی دایکیدا چاو هه‌ڵدێنێ، به شیری دایکی گۆش ده‌کرێ و، له‌سایه‌ی ناز و خۆشه‌ویستی دایک و باوکیدا گه‌وره ده‌کرێ و، به‌لای لایه‌ی شیرینی دایکی گوێیه‌کانی ده‌زرینگێنه‌وه، وشه و رسته سه‌ره‌تاییه‌کانی زمانی له‌دایک و باوکییه‌وه فێرده‌بێت.. ره‌فتار و هه‌ڵسوکه‌وتی دایک و باوکی کاریگه‌ری و ره‌نگدانه‌وه‌یان له‌ژیانی داهاتوویدا ده‌بێت.. بێگومان رۆڵی دایک و باوک له په‌روه‌رده‌کردنی راست و دروستی منداڵدا زۆر گرنگ و کاریگه‌ر و هه‌ستیاره،\nچه‌ند خاڵێکى گرنگ بۆ په‌روه‌رده‌ى منداڵ...\n١- یاوه‌رى کردنى منداڵ بۆ مزگه‌وت له ته‌مه‌نى (7) ساڵان.\n٢- سه‌ردانى خزمان وبه‌جێ گه‌یاندنى سیله‌ى ڕه‌حم له‌گه‌ڵ منداڵه‌کان .\n٣- چاکه‌کردن له گه‌ڵ جیران وفێرکدنى منداڵه‌کانیش.\n٤- فیرکردنى کچه‌کان بۆ خۆشه‌ویستنى حیجاب و باڵاپۆشى هه‌ر له بچوکیه‌وه.\nپشووی هاوین و پەروەردەی مناڵەكانمان\n• پڕۆفیسۆر عەلی قەرەداغی\nلەكاتی هاتنی پشووی هاویندا دایكان و باوكان دەكەونە بەردەم دووبەرپرسیارێتی گرنگ بەرابمبەر بەمناڵەكانیان، كەئەمەش پێویستی بەوە هەیە پلانی وردی بۆ دابڕێژرێت هەتا بەرهەمێكی ئیجابی هەبێت‌و نەبێتە مایەی ئاڵۆزی‌و خراپەكاری یان ئاگاداری ئەوە نەبن كەئەم كاتانە سەرنەكێشێ بۆ لەدەست دانی مناڵەكەو لەڕێلادانی كەزۆرجار ئەمە بەهۆی بێ بەرنامەییان لەهاویندا ڕوودەدات، چونكە\nرق بوونه‌وه له‌کچ خراپه‌و ره‌وشتێکى سه‌رده‌مى نه‌فامیه:\nنووسینى: د. عه‌بدوڵلآ ناصح عه‌لوان\nئایینى پیرۆزى ئیسلام به‌و بانگه‌وازه‌ى که بۆ یه‌کسانى و دادپه‌روه‌رى گشتى ده‌یکا هیچ جیاوازیه‌کى له‌نێوان پیاو ژن و کوڕ و کچ دا نه‌کردووه له مامه‌ڵه‌ى به‌زه‌ییانه‌داو له سۆزى دایکى و باوکیدا بۆ به‌دیهێنانى فه‌رمانى خواى په‌روه‌ردگار که فه‌رموویه‌تى: [اعْدِلُوا هُوَ أَقْرَبُ لِلتَّقْوَى].( المائدة : 8). واته : دادپه‌روه‌ر بن چونکه دادپه‌روه‌رى بۆ پارێزکارى نزیکتره.\nبۆ به‌جێهێنانى په‌یڕه‌وکردنى فه‌رمانى پێغه‌مبه‌رى پێشه‌وا صلى الله علیه وسلم که ده‌فه‌رموێت : (اعْدِلُوا بَيْنَ أَبْنَائِكُمْ اعْدِلُوا بَيْنَ أَبْنَائِكُمْ)(1) . واته:\nسوود و گرنگیه‌کانى شیرپێدانى دایک\nئاماده‌کرنى : عبدالجبار قه‌ره‌داغی\nئاماده‌کرنى بۆ ماڵپه‌ڕ: فاتیمه غریب\n١- ڕۆژ به ڕۆژ شیرى دایک گۆڕانگارى به‌سه‌ردا دێت و له‌ڕۆژێکه‌وه بۆ ڕۆژێکى تر جیاوازه که له‌گه‌ڵ گه‌شه‌ى منداڵه‌که‌دا گونجاو و له‌باره , که ئه‌و سیفه‌ته له‌شیرى به‌رهه‌م هاتودا نییه ,مه‌مکى دایکان له‌سه‌ره‌تادا ژه‌ک ده‌رده‌دات, که پرۆتینى زۆر ومادده‌ى گرنگ و به‌سودى خۆراکى تێدایه,که ئه‌مانه له شیرى به‌رهه‌م هاتودا نیین ,هه‌روه‌ها شیرى دایک چه‌ورى که‌مه و ڕێژه‌ى دیاریکراو و هاوسه‌نگه و ڕێژه‌ى شه‌کرى گونجاو و دیاریکراوه و له‌گه‌ڵ پێداویستى منداڵه‌که‌دا زۆر گونجاوه\nسۆزو به‌زه‌یی خواى گه‌وره داویه‌تى به‌به‌نده‌کانى بۆ ئاماده‌کردن و پێگه‌یاندن و په‌روه‌رده‌کردنى مندالآن:\nئه‌و هه‌سته جوامێریه‌ى خواى گه‌وره به‌خشیویه‌تى به‌دڵى دایک و باوک هه‌ستى سۆزو به‌زه‌یی به‌رامبه‌ر به‌مندالآن, نه‌رم و نیانى له‌گه‌ڵیان, دڵسۆزى و به‌سۆزى به‌رامبه‌ریان.. هه‌ستێکى ره‌سه‌نه‌و کاریگه‌رى هه‌یه بۆ ئاماده‌کردن و پێگه‌یاندن و په‌روه‌رده‌کردنى مندالآن و, به‌ده‌سهێنانى چاکترین ئامانج و, گه‌وره‌ترین ئاسه‌وار.\nبێگومان هه‌ر دڵێ خاڵى بێ له‌و سۆزو به‌زه‌ییه به‌رامبه‌ر به‌مندالآن, ئه‌وا خاوه‌نه‌که‌ى ره‌وشت خراپ و دڵ ره‌ق ده‌ناسرێت, زبرو بێ به‌زه‌یی و سه‌رزه‌نشتکراو ده‌بێ, شاراوه نیه له که‌س ئه‌و سیفاته ناشیرین و ناپه‌سه‌ندانه‌ش کاردانه‌وه‌ى خراپیان ئه‌بێ له‌سه‌ر مندالآن, ده‌بێته هۆی لادانیان له‌ڕێى راست, سه‌ره‌نجام مندالآن ده‌ڕۆن به‌ره‌و بێسه‌روبه‌ره‌یی, ده‌که‌ونه ناو چاڵى گومرایی و نه‌فامى و توشى نه‌گبه‌تى و نه‌هامه‌تى ده‌بن..\nهه‌ست و سۆزى ده‌روونى به‌رامبه‌ر مندالآن\nمه‌به‌ست له هه‌ستی ده‌روونى: ئه‌و سۆزو خۆشه‌ویستى و به‌زه‌ییه‌یه که خواى گه‌وره خستویه‌تیه دڵى باوک و دایکه‌وه به‌رامبه‌ر به‌مناڵه‌کانیان.. حیکمه‌تیش له‌وه‌دا نه‌هێشتنى ئه‌و دابونه‌ریته دزێوو ناشیرینانه‌ى سه‌رده‌مى نه‌فامیه که له‌ناو دڵ و ده‌روونى هه‌ندێ که‌سی نه‌خۆشدا تا ئێستاش هه‌ر ماوه, ئه‌ویش ئه‌وه‌یه به‌چاوى سوکه‌وه سه‌یرى کچان ده‌که‌ن, هه‌روه‌ها ده‌رخستنى گه‌وره‌یى و پاداشتى خێرى ئه‌و که‌سانه‌یه که خۆراگرن له‌سه‌ر مردنى منداڵ.. له کۆتایدا ده‌بێت دایک و باوک چی بکه‌ن ئه‌گه‌ر به‌رژه‌وه‌ندى منداڵ یه‌کنه‌که‌وت له‌که‌ڵ به‌رژه‌وه‌ندى ئیسلامدا؟\nئه‌م هه‌موو هه‌ست و سۆزه دڵ و ده‌روونیانه‌و, چه‌نده‌ها پرسیارو بیرو بۆچوونتان به‌پشتیوانى خواى گه‌وره له‌م بابةتة بۆ روون ده‌که‌ینه‌وه:\nأ- خۆشه‌ویستى دایک وباوک بۆ مناڵ کارێکى فیترییه:\nفه‌رمان کردن به مناڵان به نوێژ کردن\nوه‌رگێرانى : انور قادر شێخانى\nئماده‌کردنى : ادریس انور\nقال رسول الله (ص) (مُرُّوا أولادكم بالصلاة وهم أبناءُ سبعِ سِنين واضربوهُم عليها وهم أبناءُ عشر سنين وفرِّقوا بينهم في المضاجع).(رواه أبو داود وصححه الألباني).\nپێغه‌مبه‌رى خوا (ص) فه‌رمویه‌تى: فه‌رمان بکه‌ن به مناڵه‌کانتان به نوێژ کردن له‌و کاته‌ى\nچه‌ند خاڵێکى گرنگ بۆ په‌روه‌رده‌ى منداڵ\nد.عبدالله سافر الغامدی ـ جده\n١- هه‌موو کات ژیانى دوا ڕۆژیان به‌بیر بهێنه‌وه، وه‌ک نیعمه‌ت و به‌خششى خوایی بۆ ئیمانداران و سزاى به ئێشیش بۆ بێ بڕوایان.\n٢- هه‌رده‌م زیکرو یادى خواو قورئان خوێندن به ده‌نگ له بیر مه‌که له ماڵه‌وه بۆ ئه‌وه‌ى فێر ببن.\n٣- ڕایان بهێنه له‌سه‌ر نوێژکردن و چاودێریان بکه ناوه ناوه‌ش دیاریان بۆ بکڕه له‌سه‌ر نوێژه‌کان با لایان خۆشه‌ویست بێت.\n٤- فێریان بکه له خۆشى و ناخۆشى ڕوو له خوا بکه‌ن به سوپاس و دوعاکردن.\n٥- هه‌ر ڕه‌فتاریکى جوانیان کرد ، باسى بکه‌و پاداشت و خه‌لات و ده‌ستخۆشیان لێ بکه.\nج- هه‌ڵبژاردنى هاوسه‌رى چاک و شیاو\nئیسلام به‌و شه‌ریعه‌ته به‌ناوبانگه‌ى خۆی و, ئه‌و یاساو رێسا گشتیه‌ى.. چه‌ند بنه‌ماو یاساو رێسایه‌کى داناوه بۆ داواکه‌رو داواکراو, ئه‌گه‌ر خه‌ڵک له‌سه‌رى ئه‌و رێنماییانه بڕۆن و هه‌نگاوهه‌ڵگرن ئه‌وا هاوسه‌رێتیه‌که‌یان ئه‌بێته مایه‌ى پێکه‌وه گونجان و خۆشه‌ویستى و لێک تێگه‌یشتن.. ئه‌و کاته خانه‌واده پێکدێ له کوڕان و کچانێ ئیمانیان جێگیر ده‌بێ و ده‌گاته چڵه‌پۆپه, جه‌سته‌یان ساغ و سه‌لامه‌ت ده‌بێ, خاوه‌نى خوڕه‌وشتى به‌رزو جوان ده‌بن, ژیرییان پێگه‌یشتوو ده‌بێ, ده‌روونیان پوخت و ئارام ده‌بێ..(1) .\nئه‌وه‌ش ئێوه‌و ئه‌و ئه‌حکام و بنه‌ما گرنگانه:\n١- هه‌ڵبژاردن له‌سه‌ر بنه‌ماى دیندارى:\nمه‌به‌ست له وشه‌ى دین تێگه‌یشتنه له حه‌قیقه‌تى ئیسلام, په‌یڕه‌وکردنى کرده‌وه چاکه‌کان و ئاکاره به‌رزه‌کانیه‌تى به‌کرده‌وه.. مه‌به‌ست ئه‌وه‌یه ئه‌و ئافره‌ته‌ى هه‌ڵیده‌بژێرى پابه‌ندبێ به‌ئایینى ئیسلامه‌وه به‌شێوه‌یه‌کى گشتى له‌کردارو گوفتاردا, شایه‌تى بۆ بدرێت له‌لایه‌ن\nب - هاوسه‌رگرتن بۆ به‌رژه‌وه‌ندى کۆمه‌لآیه‌تیه\nوه‌ک ئاشکرایه سوده‌کانى هاوسه‌رگرتن له ئیسلامدا گشتیه, بۆ به‌رژه‌وه‌ندى کۆمه‌لآیه‌تیه, به‌پشتیوانى خواى گه‌وره له‌به‌ر گرنگى باسه‌که, پاشان په‌یوه‌ندیه‌کانی له رووى په‌روه‌رده‌ییه‌وه بۆ روون ده‌که‌ینه‌وه:\n١- پارێزگاریه له مانه‌وه‌و به‌رده‌وامى جۆری ئاده‌میزاد:\nبه‌هۆی هاوسه‌رگیریه‌وه وه‌چه‌ى مرۆڤایه‌تى به‌رده‌وام ده‌بێ و زۆر ده‌بێ نه‌وه له‌دواى نه‌وه.. تا ئه‌و کاته‌ى خواى گه‌وره ئه‌م زه‌ویه‌و هه‌رچی له‌سه‌ریه‌تى به میرات ده‌یگرێ, شاراوه نیه ئه‌م زۆربوونى نه‌وه له‌دواى نه‌وه بۆ پارێزگاریه له مانه‌وه‌و به‌رده‌وامى جۆری مرۆڤایه‌تى, ئه‌وه پسپۆره‌کانى هانداوه بۆ دانانى په‌یڕه‌و پرۆگرامى په‌روه‌رده‌یى و, بنه‌ماو رێساى راست و دروست له پێناوى سه‌لامه‌تى ئه‌م جۆره به‌شێوه‌یه‌کى یه‌کسان له‌رووى ره‌وشتى و جه‌سته‌ییه‌وه, بێگومان قورئانى پیرۆزیش ئاماژه داوه به‌باسی حیکمه‌تى کۆمه‌لآیه‌تى و به‌رژه‌وه‌ندى مرۆڤایه‌تى له کاتێکدا که ده‌فه‌رموێت: [وَاللّهُ جَعَلَ لَكُم مِّنْ أَنفُسِكُمْ أَزْوَاجًا وَجَعَلَ لَكُم مِّنْ أَزْوَاجِكُم بَنِينَ وَحَفَدَةً]. النحل: ٧٢. واته:\nهاوسه‌رى نموونه‌یى و په‌یوه‌ندى به‌په‌روه‌رده‌وه\nپێش ئه‌وه‌ى باسی ئه‌و بنه‌مایانه بکه‌ین که ئیسلام دایناون بۆ په‌روه‌رده‌کردنى مندالآن چاکتر وایه له پێشه‌وه کورته باسێکى هاوسه‌رگرتنتان بۆ بکه‌م له‌م سێ رووه‌وه:\nأ- هاوسه‌رگرتن له فیتره‌تى مرۆڤه‌کانه.\nب- هاوسه‌رگرتن بۆ به‌رژه‌وه‌ندى کۆمه‌لآیه‌تیه.\nج- هه‌ڵبژاردنى هاوسه‌رى چاک و شیاو.\nچونکه خستنه‌رووی وێنه‌ى ئه‌مانه له‌و بوارانه‌وه ده‌ریده‌خات که چه‌نده په‌روه‌رده په‌یوه‌ندی هه‌یه به‌هه‌ڵگرتنى ئه‌رکى سه‌رشان و, خستنه‌وه‌ی وه‌چه‌و, داننان به‌ره‌چه‌ڵه‌کى مندڵ و, سه‌لامه‌تى جه‌سته‌و ره‌وشتی و, جولآندنى هه‌ست و سۆزى ده‌روونى دایک و باوک به‌رامبه‌رى و, هاوکاریکردنى ژن و مێرد له‌سه‌ر په‌روه‌رده‌و راستکردنه‌وه‌ى لاریه‌کانى و, ئاماده‌کردنى تا ده‌بێته مرۆڤێکى چاک بۆ ژیان..\nأـ هاوسه‌رگرتن له فیتره‌تى مرۆڤه‌کانه\nیه‌کێک له کاره ئاشکراو دیاره‌کانى دروشمى شه‌ریعه‌تى پاکى ئیسلام ئه‌وه‌یه, که به‌راستى شه‌ریعه‌ت دژایه‌تى و ره‌به‌نى و هاوسه‌رنه‌گرتنى کردووه


عەلی باپیر: من ناڵێم ‘نەخێر’ ئەگەر دڵنیابم لەوەی لە٢٥ی ئەیلولدا ریفراندۆم دەکرێ - ئاوێنه\nعەلی باپیر: من ناڵێم ‘نەخێر’ ئەگەر دڵنیابم لەوەی لە٢٥ی ئەیلولدا ریفراندۆم دەکرێ\nفەهیم تاشتەکین، رۆژنامەنوسی تورک لەسەردانێکیدا بۆ کوردستان راپۆرتێکی سەبارەت بەدۆخی کوردستان‌و ریفراندوم ئامادەکردوە کە رۆژانی ٥و ٦ی ئەیلول لەماڵپەڕی (گەزەتە دیوار)دا بڵاوکراوەتەوە، ئەو له‌راپۆرته‌كه‌یدا ئاماژه به‌وه ده‌كات تێڕوانینی عەلی باپیر سەرکردەی کۆمەڵ رەخنەگرانەترە به‌راورد به‌سەلاحەدین بەهائەدینی ئەمینداری یه‌كگرتو، عه‌لی باپیر ده‌ڵێت “ئەگەر ریفراندۆم بۆ سه‌ربه‌خۆیی شکست بهێنێ، بەرپرسیارێتییەکەی لەئەستۆی بارزانییە”.\nکۆمەڵ چ جۆرە کوردستانێکی دەوێ؟\nعەلی باپیر: ١٠٢ کتێبم نوسیوە. لە١٩٨٤دا کتێبێکم لەسەر ئەوە نوسی کە چیمان دەوێ بۆ نەتەوەو وڵاتەکەمان؟ ئێمەش وەکو هەمو میللەتانی دنیا زمان‌و کولتورێکمان هەیە، ئێمەش مافی ئەوەمان هەیە ببینە دەوڵەت. لە ٢٠٠٢دا (کۆمەڵ)مان دروستکرد. لەسەر هەمان ئەو رێبازە دەڕۆین کە ساڵانێک لەمەوبەر رونمان کردۆتەوە.\nبەپێی ئەم تێڕوانینەبێ، نابێ پشتیوانی لە ریفراندوم بکەن؟\nعەلی باپیر: پشتیوانی لە ریفراندوم دەکەین. بەڵام ریفراندوم بۆ سەربەخۆیی شتێکە، بۆ پروپاگەندەی حیزبێکیش شتێکی دیکەیە. ئەگەر بۆ سەربەخۆیی دەکرێت، ئەوا ژێرخانەکەی نیە.\nعەلی باپیر: لەروی سیاسییەوە لەگەڵ یەکدا تەبا نین. گرنگترین شوێن ‘واتە پەرلەمان’ داخراوە. دەسەڵات لەدەستی تاکە حیزبێکدایە. هێزی عەدالەت لەبەرامبەر هێزی حیزبدا زۆر لاوازە. ئەگەر لەئابوریش بڕوانین، چەند ئەندامێکی حیزب‌و خزمەکانیان زۆر دەوڵەمەند بون، ئەوانی دی زۆر هەژار. پێشمەرگەو ئاسایش لەنێوان دو حیزبدا دابەش بون. لەناوخۆدا هیچ ژێرخانێک بونی نیە. لەناوچەکەشدا نەتورکیاو نەئێرانیش قبوڵی دەکەن. بەغداش قبوڵی نیە… ئەمەریکاو روسیا رازی نین. نەتەوە یەکگرتوەکانیش رازی نیە. واتە بۆ سەربەخۆیی نەلەناوخۆو نەلەناوچەکەو نەلەسەرئاستی نێودەوڵەتی، ژێرخانێک بونی نیە.\nبەڵام رەنگە روبەروی ئەو تۆمەتەش ببنەوە کە “دەرفەتەکەی بەردەم کوردستانتان رەتکردەوە”؟\nعەلی باپیر: من ناڵێم ‘نەخێر’. ئەگەر دڵنیابم لەوەی لە٢٥ی ئەیلولدا دەکرێ، رای خۆم رادەگەیەنم. ئەوسا دەڵێم ‘بەڵێ’، ئەگەر لەبەر نەبونی ژێرخانەکە شکست بێنێ، بەرپرسیارێتییەکەی لەئەستۆی بارزانییە. پێموایە ئەگەر نەتەوە یەکگرتوەکان گرێنتی بدات، (ریفراندوم) ٦ مانگ دوادەکەوێ.\nئایا هیچ یەکێک دەوڵەتانی ناوچەکە سەبارەت بەریفراندوم پەیوەندیی پێوە کردون؟\nعەلی باپیر: لەگەڵ مەولود چاوش ئۆغلو وەزیری دەرەوەی تورکیادا یەکمان بینی. گفتوگۆم لەگەڵ باڵیۆزی ئێراندا هەبوە. لەگەڵ نوێنەری نەتەوە یەکگرتوەکانیش دانیشتوم. رای ئێمەیان پرسی، ئەوەی بۆم ئێوەم باسکرد، بەوانیشم گوت.\nسعودییەکان گرنگی بە ریفراندوم دەدەن؟ پەیوەندییان پێوەی هەیە؟ هیچ جۆرە پەیوەندییەکتان لەگەڵیاندا هەبوە؟\nعەلی باپیر: ئەوەندەی بیستومە، بارزانی بەپشتیوانی سعودییەو ئیمارات ئەم ئیشەی کردوە، بەڵام بەڵگەیەکی یەکلاکەرەوەم لەبەردەستدا نیە. لەموقابەلەکەی (عوکاز)دا وتی ‘پەیوەندیمان لەگەڵ سعودییە لەباڵاترین ئاستدایە’. وەکو بیستومە سعودیە پارەی ناردوە.\nهەندێک لە ناڕازییەکان دەڵێن “ئەمە گەمەی تورکیایە”؟\nعەلی باپیر: من پێم وا نیە تورکیا لەپشتی پەردەوە شتێک بڵێ‌و لەبەردەمی پەردەدا شتێکی تر. گەمەی دوفاقی ناکات، چونکە ئەمە شتێکی سەمەرە دەبێت بۆ تورکیا… لەگەڵ کوردی عیراقدایت بۆ دەوڵەتی سەربەخۆ، کەچی تەنانەت بەئۆتۆنۆمیش بۆ کوردی لای خۆت قایل نیت! پێموایە پشتیوانی لێ ناکات. ئەم بۆچونانەم بەچاوش ئۆغلو گوت، زۆر بەدڵی نەبو.\nدۆخی کەرکوک چۆن دەبینی؟ پێتوایە پارچەیەک بێت لەئاگر؟ ئەگەری پێکدادان لەنێوان کوردو تورکمان، کوردو عەرەب یان پێشمەرگەو حەشدی شەعبیدا دەبینیت؟\nعەلی باپیر: نەهجی پارتی‌و یەکێتی‌و ئەوەی لەوێ کردویانە زۆر خراپ بو. ئەوەی ئەوان کردیان، نەک هەر تورکمان‌و عەرەب بەڵکو کوردیشی نارەحەت کردوە. ئێمە کەرکوک بەشارێکی کوردستانی دەزانین، نەک کوردی. چونکە لەکەرکوک کوردیش هەیە، تورکمان‌و عەرەب‌و مەسیحیش هەیە. ئەو کورەی ئاگرەی ئێوە مەزەندەی دەکەن، زۆر دور نیە. چونکە هەمو ئەم گروپانە ناڕەحەتن. کە دەڵێین ژێرخانی ریفراندوم بونی نیە، مەبەستمان لەمەش بو. چارەسەرێک بۆ ناوچە جێناکۆکەکان نەدۆزرایەوە، دەشێت لەو ناوچانە دەنگی نەخێر دەربچێت. دەشێت ئەو ناوچانە لەدەست بدەین. ئەگەر لەو ناوچانە ریفراندوم نەکەیت، بەدەستی خۆت لەسنوری کوردستان دەریاندێنی. دەترسم لەوەی ئاخۆ کەی پێکدادن رودەدەات. ‘ئاڵتونی رەش’ بەڵایە بۆ کەرکوک. بەڵای بەڵاکانە.\nنووسراوە لە 2017-09-13 6:13 pm


ئامار و زانیارییەکان و ڕیزبەندیی یانەکان و دواین پێشهات و گۆڕانکارییەکانی خولی نایابی کوردستان دەخاتە ڕوو\nلە میانەی یارییەکانی گەڕی شەشەمی خولی نایابی کوردستان، یانەی برایەتی دوای یەکسان بوونی لەگەڵ یانەی زێرەڤانی پارێزگاری لە پێشەنگی ڕیزبەندی یانەکان کرد، یانەی سۆرانی تازە میوانی خولەکەیش لەسەر ئەنجامە باشەکانی بەردەوامە و دوای بردنەوەی لەزاخۆ لەدەرەوەی یاریگەی خۆی، هاتەوە پلەی دووەم، یانەکانی شێروانە، پێشمەرگەی سلێمانی و هەندرێنیش لەم گەڕەدا جارێکی تر تووشی شکست بوون و تا ئێستا تامی سەرکەوتنیان نەکردووە.\nبرایەتی لە پلەی یەکەم مایەوە\nبرایەتی بۆ گەڕی شەشەمیش لە پێشەنگی ڕیزبەندی یانەکان مایەوە و وەک تاکە یانەی خولەکە لەم وەرزەدا هیچ یارییەکی نەدۆڕاندووە، برایەتی لەسەر یاریگەی خۆی میوانداری زێرەڤانی کرد و بەبێ گۆڵ یەکسان بوون، بەمەیش برایەتی هەر لە پلەی یەکەم مایەوە.\nیانەی سۆرانیش لە ئەنجامە باشەکانی بەردەوامە و گەڕایەوە خانەی دووەمی ڕیزبەندی یانەکان، وەک ڕاهێنەری یانەکەی دەڵێت، دەڤەری بادینان بۆ ئەوان بەخێرە و ئەمجارەیش بەبردنەوەیان لە زاخۆ ٣ خاڵی تریان خستە سەر ژمارەی خاڵەکانی تریان، سۆران ئەم وەرزە لەگەڕی دووەمیش لە یانەی دهۆکیان برد بۆوە.\nلە یارییەکی تردا یانەی پێشمەرگەی هەولێری پاڵەوانی وەرزی ڕابردوو، کەوتە داوی یەکسان بوونەوە و بەگۆڵێک لەگەڵ دەربەندیخانی یەکسان بوون، یانەی هەولێریش سێیەم سەرکەوتنی لەم وەرزە بەدەستهێنا و بە دوو گۆڵ بەرانبەر بە گۆڵێک لە یانەی هەندرێنی بردەوە و سەرکەوت بۆ خانەی سێیەم.\nلەیارییەکی پڕ گۆڵیشدا لەدەڤەری گەرمیان یانەکانی شێروانە و سیروانی نوێ بە دوو گۆڵ یەکسان بوون، سیروانی نوێ خانەی دووەمی لەدەستدا و گەڕایەوە پلەی چوارەم، شێروانەیش لەشەش گەڕی ڕابردوودا هیچ یارییەکی نەبردۆتەوە و سێ یاری یەکسان بووە.\nلە دواین یاریشدا کە دێربی سلێمانی بوو، یانەی نەورۆز لەدەرەوەی یاریگەی خۆی یەکەم سەرکەوتنی لە وەرزی ئەمساڵ بەدەستهێنا و بە گۆڵێکی بێ بەرانبەر لە پێشمەرگەی سلێمانی بردەوە.\nهۆکاری زۆر یەکسانبوونی یارییەکان چیە؟\nئەوەی جێگەی سەرنجی چاودێرانی وەرزشی خولی نایابی کوردستانە، لە چەند ساڵی ڕابردوو لە یارییەکاندا و هەفتانە بەشێکی زۆری یارییەکان بە یەکسان بوون کۆتاییان دێت، بەشێک لە چاودێران هۆکارەکە بۆ نزیکی ئاستی یانەکان دەگەڕێننەوە، بەشێکی تریش پێیان وایە کە خولەکە ئاستی وەکو پێویست نیەو ڕا‌هێنەران زیاتر پشت بە پلانی بەرگریکردن دەبەستن.\nلەم وەرزەیشدا بەهەمان شێوە زۆرترین یارییەکان بەیەکسان بوون کۆتاییان دێت، تا ئێستە لە شەش گەڕی ڕابردوودا ٣٦ یاری ئەنجامدراون، ١٥ یارییان بە یەکسان بوون کۆتاییان هاتووە، کە دەکاتە نزیکەی نیوەی یارییەکان.\nڕیزبەندی گۆڵکارانی خولەکە بەم شێوەیەیە:\nبەبەراورد بە وەرزی ڕابردوو ئەم وەرزە ڕێژەی تۆمارکردنی گۆڵ کەمترە، ئەمیش لە شەش گەڕی ڕابردوودا بە دیار کەوتووە، هەروەها لە خولی نایابی کوردستان ئەو یاریزانەی دەبێتە گۆڵکار ڕێژەیەکی زۆر گۆڵ تۆمار ناکات.\nتا ئێستا دوای تێپەڕبوونی ٦ گەڕ لە یارییەکاندا یاریزانی یانەی هەولێر هۆگر حوسێن لە پێشەنگی ڕیزبەندی گۆڵکاران دێت بە تۆمارکردنی ٤ گۆڵ کە سێ گۆڵیان لەڕێگەی لێدانی سزاوە تۆماریکردوون\nیاریزان میلاد نەجمی لە یانەی سیروانی نوێ لە پلەی دووەم دێت و سێ گۆڵی هەیە، هەریەک لە یاریزانان بەهادین بەکر و هاوکار یەحیا لە یانەی سیروانی نوێ و سیاکۆ مستەفا لەیانەی سۆران، هێمن ڕزگار لەیانەی دەربەندیخان، عەبدوڵڵا سەربەست و ڕەوا یوسف لە یانەی پێشمەرگەی هەولێر، هەرێم تەحسین لە یانەی برایەتی لە خانەی سێیەم دێن و دوو گۆڵیان تۆمار کردووە.\nچەند ئامار و زانیارییەک لەسەر خولەکە\nلەم گەڕدا لەکۆی شەش یاریدا ١١ گۆڵ تۆمارکران، کە دەکاتە ڕێژەی ١،٨ گۆڵ بۆ هەر یارییەک، ئەمەیش هەمان ڕێژەی گەڕی ڕابردووە کە بەهەمان شێوە ١١ گۆڵ تۆمارکران.\nلەم گەڕدا سێ لێدانی سزا بۆ یانەکانی هەولێر و زاخۆ هەژمارکران، هۆگر حوسێن دوو لێدانی سزای بەسەرکەوتووی لە دژی یانەی هەندرێن جێ بەجێ کرد، کە بەهۆیە بە تۆمارکردنی ٤ گۆڵ هاتە سەروی ڕیزبەندی گۆڵکارانی خولەکە، هەروەها یاریزانی زاخۆ مەحەمەد ساڵح لە دواین خولەکەکاندا لێدانی سزای لەدەستدا و نەیتوانی لەدژی یانەی سۆران گۆڵ تۆمار بکات. لەم وەرزدا تاکو ئێستا یانەکانی سیروانی نوێ و هەولێر خاوەنی زۆرترین گۆڵن ٨ گۆڵیان تۆمارکردووە، شێروانە لە شەش یاری ڕابردوودا زۆرترین جار تۆڕی گۆڵەکەی هەژاوە و ٩ گۆڵی لێ تۆمارکراوە، برایەتی تاکە یانەی خولەکەیە کە هیچ یارییەکی نەدۆڕاندووە، یانەی پێشمەرگەی سلێمانی زۆرترین یاری دۆڕاندووە کە پێنج یارییە.\nئەم وەرزە لە شەش گەڕدا ٣٦ یاری ئەنجامدراون، ٦٥ گۆڵ تۆمارکراوە، ڕێژەی گۆڵ بۆ هەر یارییەک ١،٨ گۆڵە، لە شەش گەڕی ڕابردوودا ١٢ لێدانی سزا بۆ یانەکان هەژمارکراون، لەگەڕی یەکەم سێ لێدانی سزاو، لەگەڕی سێیەمیش دوو لێدانی سزا هەبوون، هەروەها لەگەڕی چوارەمدا ٣ لێدانی تر بۆ یانەکان هەژمارکران، لەگەڕی پێنجەم ١ لێدانی سزا هەبووە، هەروەها لەگەڕی شەشەمیش ٣ لێدانی سزای تر هەبوون.\nڕیزبەندی یانەکان دوای یارییەکانی گەڕی شەشەم بەم شێوەیەیە:\n١- برایەتی ٦ یاری ١٢ خاڵ\n٢- سۆران ٦ یاری ١١خاڵ\n٣- هەولێر ٦ یاری ١١ خاڵ\n٤- سیروانی نوێ ٦ یاری ١١ خاڵ\n٥- دەربەندیخان ٦ یاری ٩ خاڵ\n٦- پێشمەرگەی هەولێر ٥ یاری ٨ خاڵ\n٧- زاخۆ ٥ یاری ٧ خاڵ\n٨- دهۆک ٥ یاری ٦ خاڵ\n٩- زێرەڤانی ٥ یاری ٦ خاڵ\n١٠- نەورۆز ٥ یاری ٥ خاڵ\n١١- هەندرێن ٥ یاری ٣ خاڵ\n١٢- شێروانە ٦ یاری ٣ خاڵ\n١٣- پێشمەرگەی سلێمانی ٦ یاری ١ خاڵ\nخشتەی یارییەکانی گەڕی حەوتەم\nدهۆک - پێشمەرگەی سلێمانی یاریگەی دهۆک\nدەربەندیخان - هەندرێن یاریگەی دەربەندیخان\nنەورۆز - برایەتی یاریگەی نەورۆز\nسۆران – پێشمەرگەی هەولێر یاریگەی سۆران\nزێرەڤانی - شێروانە یاریگەی زێرەڤانی\nسیروانی نوێ - زاخۆ یاریگەی سیروانی نوێ


حه‌ڤده‌ی شوبات وه‌ك چه‌ركه‌ساتێكی به‌رده‌وام\nبۆ تێگه‌یشتن له‌مه‌ودای فراوانی هه‌ر ده‌سه‌ڵاتێكی دیموكراسی و هه‌ر كۆمه‌ڵگایه‌كی ئازاد , ده‌ك ده‌ستپێكێك سه‌ره‌تا ئه‌بێت سه‌رنج له‌سه‌رئه‌و خاڵه جه‌وهه‌ریه كه وه‌ك مه‌ودایه‌ك بۆئازادی له نێوان ده‌سه‌ڵاتی سیاسی له‌لایه‌ك وكۆمه‌ڵگاو تاك و گروپ و هێزه مه‌ده‌نیه‌كانی له لایه‌كی تر چر بكه‌ینه‌وه . كه‌تێدا چۆنێتی كاری ژیانی سیاسی و مه‌ده‌نی به‌كۆی جیاوازیه هه‌مه‌چه‌شن و بیروای لێك نه‌جووه‌كانی نێوئه‌و كۆمه‌ڵگای كه به‌یاسا رێكخراوه مافی گشتی تێدا پارێزراوه بهَنینه ناو شرۆڤه‌ی تێگه‌یشتنمان . كه‌تیدا دیموكراسی وه‌ك سیسته‌مێك ده‌رفه‌تی ئه‌وه ئه‌به‌خشێ به هه‌ر تاك و گروپ به‌تایبه‌تمه‌ندی و ئایدیا جیاوازه‌كانیانه‌وه‌كه گوزارشت له بونیادی تَێروانینی مه‌ده‌نی و سیاسی و پیشه‌ی خۆیان بكات ..\nوه‌ك ئاشكرایه مه‌ودای نێوان ده‌سه‌ڵاتی سیاسی ودیموكراسی ئه‌و پانتاییه كه كۆمه‌ڵگاو تاكه‌كانی نێوان ئه‌و كۆمه‌ڵگایه و جڤاته جیاوازه‌كانی موماره‌سه‌ی ئازادی بیرورای خۆیانی وه‌ك مافێك تێدابكه‌ن . ئه‌وه‌ی لێره‌ده بۆ ئێمه گرنگه وورد بونه‌وه و چاوخشانێكی به ئه‌زمونی سیاسی ده‌سه‌ڵاتی كوردیدا , تاچه‌نده مه‌وداو پانتایه‌كانی به‌شێوه‌یه‌كه یاسای وه‌ك مافێك كۆمه‌ڵگا رێكخستوه و تاچه‌ند هێزه مه‌ده‌نی و سیاسیه جیاوازه‌كان ئه‌توان وه‌ك هێزێكی فشاركاریگه‌ی سیاسی وفكری وكۆمه‌ڵاتی دروست بكه‌ن و مۆدیلی جیاوازتر پێشكه‌ش بكه‌ن , تاچه‌ند مه‌وداكانی ئازادی لێره به‌جۆریك فراوان و رێَكخراوه كه بتوانی دیسكۆرسی جیاواز و گوتاری هه‌مه جۆر به‌رهه‌م بهینێ , تاچه‌ند به‌ریه‌ك كه‌وتنی گوتاره جیاوازه‌كان له قه‌وه‌ره‌یه‌كی دیموكراسیه سودیان ڵی وه‌رگیره‌وه بۆ(ئه‌م خاڵه پێمخۆشه ئاماژه‌یه‌ك به‌وه بده‌م به‌م مه‌فهومه ده‌سه‌ڵاتی ئیستا كوردستان وه‌ك هێزی سیاسی جیاواز جا چی نه‌ته‌وه‌ی یان سیكۆلاری یان ئیسلامی وه‌ك قه‌واره‌ی پارت و رێكخراوی سیاسی میژوویه‌كی پر شكستسان هه‌یه . ئه‌و رووباره خوینه‌ی شه‌ره‌كانی نیو سه‌ده‌ی رابردووی نێوانیان ده‌رفه‌ت نادات له‌م سیاخه‌یه پێناسیه‌ن بكه‌ین )\nبۆیه بۆ تێگه‌یشت له كرۆكی بابه‌ته‌كه‌مان هه‌وڵ ئه‌ده‌ین سود له‌و جركه ساته‌نه نێو كایه‌ی كۆمه‌ڵاتی ناو مه‌ودای مه‌ده‌نیه‌كه وه‌رگرین كه‌له‌ده‌ره‌وه‌ی ئه‌وان به‌رهه‌م هاته‌وه بۆئه‌م مه‌به‌سته‌ش حه‌ڤده‌ی شوبات وه‌ك نمونه‌یه‌كك وه‌ر ئه‌گرین .. كه به‌بروای من حه‌ڤده‌ی شوبات رووداویكی له ناكاو سه‌رپێ نه‌بوو ... بۆخۆی شه‌پۆلی نارازه‌ی حه‌ڤده‌ی شوبات ده‌رئه‌نجامی كۆمه‌لێ كێشه‌ی كه‌ڵكه‌بوی نیو هه‌ناوی هه‌م ده‌سه‌ڵاتی كوردیه و هه‌م كۆمه‌ڵگای كوردیش ..\nحه‌ڤده‌ی شوبات و رۆژانی دوای وه‌ك وه‌رچه‌رخانێكی سیاسی كۆمه‌ڵاتی له‌دوای راپه‌رینی 91 جۆریكه له مۆدیلێك و پارادامێك كه به‌شێوازێكی نوێ خوین ئه‌به‌خشێته نێو جه‌سته‌ی سیاسی و كۆمه‌ڵاتی كۆمه‌لگای كوردی .. حه‌ڤده‌ی شوبات و رۆژانی دوای هه‌ولێكه بۆ تێك شكانی ئه‌و ته‌قدیسه سیاسیه‌ی نێو تێگه‌یشتنی سیاسی كوردی كه به جۆرێك له جۆره‌كان به‌وه‌و قۆرخ كاری و دروست كردنی سیسته‌مێكی چه‌سپیوی پر كێشه ئامێزی ئالوده به نادپه‌روه‌ری هه‌نگاوی هه‌ڵده‌هیِنا و چاره‌سه‌ركردنیشی كارێكی وا ئاسان نیه مۆركی گه‌نده‌ڵی به كۆی جه‌سته‌ی سیاسی ئه‌م سسته‌مه‌وه دیاره . بۆیه حه‌ڤده‌ی شوبات و رۆژانی دوای هه‌م په‌رچه كرداری ژیانی قورس و نارێكی ئه‌م كۆمه‌ڵگایه هه‌م ره‌نگ رێژكردنێكیشه بۆ فراوانكردنی مه‌ودای ئازادی و خه‌باتی مه‌ده‌نی كۆمه‌ڵگای كوردی كه به‌جۆریك له جۆره‌كان به‌شیوه‌یه‌كی به‌ربڵاو ستراكجه‌رێكی بزوتنه‌وه‌یه‌كی لی به‌رهه‌م هات فۆرمه‌ڵه‌ی جۆرێك له رێكخستنێكی مه‌ده‌نی كرد كه پێَشتر به په‌رتو بڵاوی و ناریك و په‌رته وازه‌بوو پاش دوو ساڵ به‌سه‌ر خۆپیشاندانه‌كاندا تابێت زیاتر شوین پێكانی هه‌م تۆخ ترو هه‌م كاریگه‌رتر ئه‌بن به جۆرێك كاریگه‌ری له‌سه‌ر مه‌ودای ئازادی و داواكاری مافه‌كانی كایه جیاوازه‌كانی كۆمه‌ڵگا به‌رفراوانتر ئه‌كات ..\nئه‌م قۆناخه‌ی كۆمه‌ڵگای كوردی هه‌ڵگری به‌خشینی شوناسێكی نویه له مێژووی سیاسی كۆمه‌ڵكای سیاسی كورده , كه تێدا ئه‌ركی سیاسی تاكی كوردی له قۆناخی خه‌باتی رزگاری نیشتمانیه‌وه ئه‌گوێزێته‌وه بۆ قۆناخی ئازادی هاونیشتمانی .\nپرۆسه‌ی مافی هاولاًتی و چه‌مكی مه‌ده‌نی به‌هێزتر ئه‌كات و مه‌وداكانی ئازادی هه‌م فراوان ئه‌كات و هه‌م كاریگه‌ری باشترو زیاتر به‌سه‌ر ژیانی سیاسی و مه‌ده‌نیه‌وه به‌جێ ده‌هێلێت .هه‌ر بۆیه هه‌ڤده‌ی شوبات ناكرێ وه‌ك چركه ساتێكی راگوزه‌ر لی بروانین , لێره‌یه هه‌ڤده‌ی شوبات ده‌سه‌ڵاتی سیاسی كوردی ئه‌خاته‌ژێر پرسیاره‌وه؟ سنوره‌كانی ئه‌م ده‌سه‌ڵاته مه‌ودای دیموكراسی و ئازادی چه‌نده ؟ تا چه‌نده ئه‌م هێزانه توانیویان وه‌ك هێزیكی سیاسی كه زۆربه‌یان هه‌ڵگری ووشه‌ی دیموكراسین و رۆژانه وه‌ك ده‌سته واژه‌یه‌ك به‌كاری ئه‌هێنن , دواجار ده‌سه‌ڵاتێكی دیموكراسی بنێن ؟ تا چه‌نده بروایان به مافی به‌رامبه‌رو جیاوازی بیركردنه‌وه هه‌یه ؟ تاچه‌ند ئه‌توانن كۆی ئاراسته‌ی نارازیه كۆمه‌ڵایه‌تیاكان به هه‌ردوو شێواری مه‌ده‌نی شیواری توندووتیژیشه‌وه ئیستیعاب بكه‌ن ؟\nئه‌گه‌ر پشت به‌ست به‌م چه‌ند پرسیاره 17 شوبات وه‌ك نمونه‌یه‌ك بخینه تاقیگه‌ی مێژووی ئازادی و مافه جۆربه‌جۆره‌كانه‌وه ئه‌بین ده‌سه‌ڵاتی كوردی نه‌ك نه‌ی توانیوه مافی ئازادیه جیاوازه‌كان به‌رهه‌م بێنێت. نه‌ك نه‌ی توانیوه دامه‌و ده‌زگای سیاسی و مه‌ده‌نی به‌رهه‌م بهێنی , به‌لكوو بۆخۆی ئه‌م ده‌سه‌ڵات تێروانینی بۆتێگه‌یشتنی سیاسی ومافی ئازادی راده‌ربرین تێدا پرئیشكاله‌و ئاماده‌ی ئه‌وه‌ی نه‌كردوه چی له‌رووی ده‌ستورو یاساوه چی له‌رووبه‌ربونه‌وه‌وه شه‌قامه‌وه رێكبخات و زه‌مینه سازی بۆبكات , ته‌نها وه‌ك دروشمێك بۆ رازه‌نه‌وه‌ی خودی به‌رژه‌مه‌ندیه‌كانی خۆیان و وه‌ك ئامرازێك بۆ به‌ستنه‌وه‌ی خۆیان به جێهانی ده‌ره‌وه‌ی هه‌ریم سودی لی وه‌رئه‌گرن , ئه‌گه‌رنا ده‌سه‌ڵاتی ئاماده‌بێت به‌ناوی دیموكراسیه‌وه ژیانی چه‌ندین كه‌س بفه‌وتێنی و شه‌قامه‌كانی شارو شاروجكه‌كانی به خوێنی نه‌وه‌ی میله‌تیكی به‌شخوراو سه‌تم لێكراو تیونوو به ئازادی سور بكات گومان ئه‌جێته سه‌ر كۆی تێگه‌ێشتنی سیاسی پرۆسه دیموكراسیه‌كه‌ی ..\nئه‌وه‌ی لیره‌دا جێگای ئاماژه‌یه رووداوه‌كانی حه‌ڤده‌ی شوبات و رۆژانی دوای كه‌وه‌ك چركه ساتێكی نوێ له نێو كایه سیاسی و كۆمه‌ڵاتی كوردیدا , هه‌ڵگری چ مه‌فهومێكی سیاسیه‌و تاچه‌ند ئه‌م بزوتنه‌وه‌ی كۆمه‌ڵاتیه وه‌ك هه‌ولِێك توانیویتی ئامانجه‌كانی خۆی بهێنێته دی ؟ به بروای من له رووی ئایدیا مه‌ده‌نیه‌كه‌یه‌وه به هه‌موو حاڵه‌ته باش و خراپه‌كانیاوه ئه‌م هه‌وڵه چه‌ند كاریگه‌ریه‌كی پۆزه‌تیفی به‌جێ هێشته‌وه , هه‌رله به‌رفراوانكردنی پانتایه‌كانی ئازادی و به‌رزكردنه‌وه‌ی ئاستی هۆشیاری مرۆڤ كورد له‌به‌رامبه‌ر هۆشیاری ماف و داواكاریه‌كانیان , رێكخسته‌وه ئه‌كتیڤ كردنی هێزه مه‌ده‌نی و پێشكه‌وت و خوازه كۆمه‌ڵایه‌تیه‌كان . هۆشیاركردنه‌وه‌ی ده‌سه‌ڵات له‌ئاست چۆنێتی زیاتر خزمه‌ت كردن و به‌ره‌و پێش چونی داواكاریه‌كانی خه‌ڵكی , پشتگیری كردن و ده‌ست كراوه‌تری زیاتری هێزه ئۆپۆزسیونه‌كان , تێكشكانی په‌یكه‌ره ته‌قدیس كراوه‌كان كه سیاستی ئه‌م هه‌ریمه به‌رهه‌می هێناوه , چه‌ندی خالی تریش كه ئه‌كری وه‌ك ده‌سكه‌وتی كۆمه‌ڵایه‌تی مه‌زن له‌م هه‌وڵدا به‌رز بیان نرخێنین , له‌تێروانینیكی تره‌وه حه‌ڤده‌ی شوبات وه‌ك هه‌ولێك بۆ به‌رقرابونی مۆدیلی له ژیانی داپه‌روه‌رانه بۆ كۆمه‌ڵگای كوردی , ئه‌بێت ده‌سه‌ڵات چۆن مامه‌ڵه له‌گه‌ڵ ئه‌م رووداوه بكات , كه‌وه‌ك ئه‌ركی گرنگی خۆی جێ به‌جیان بكات , چی وه‌ك ئه‌و رووداوه چی وه‌ك رووبه‌روو بونه‌وه‌ی خه‌باتی ئاینده‌ی مه‌ده‌نی كه ئه‌مه‌ش هه‌م ئه‌رك و به‌رپرسیارێكی ئه‌خلاقی سیاسیه كه ئه‌وانیش , راده‌ستكردنی ئه‌و كه‌سه‌نه‌ی دادگاد بۆ یه‌ك لای كردنه‌وه‌ی كه‌یسه‌كانیان داوای كردون , مه‌شقی سیاسی و مه‌ده‌نی خۆی بكات له رووبه‌رووبونه‌وه‌ی هه‌ر هه‌ولێكی مه‌ده‌نی و دووركه‌وتنه‌وه له‌په‌رچه‌كرداری توندوو تیژی چی وه‌ك بروای فكری خۆی چی وه‌ك دامه‌وده‌زگاناوخۆیه‌كانی , فراوانكردنی مه‌وداكانی ئازادی و رێكخستنیان به‌یاسا , خستنه رووی گرێ كویره‌كانی ده‌سه‌ڵات و بروا بون به دبه‌یت و هه‌بونی مافی زانیاری و شه‌فافیه‌ت له سه‌رجه‌م داموده‌زگا حوكمیه‌كاندا ...له‌م تیروانیه‌وه كه تائیستا پاش دوو ساڵ له خۆپشاندانه‌كانی حه‌ڤده‌ی شوبات و رۆژانی دوای ئه‌گه‌ر ده‌سه‌ڵات چاوێك به ئامانجه‌كانی ئه‌م ده‌سه‌ڵاتدا نه‌خشێنێته‌وه , ئه‌وه حه‌ڤده‌ی شوباس وه‌ك رووداوێك هه‌میشه به‌زیندووی ئه‌مێنێته‌وه هه‌میشه ئاماده‌یه بۆ دووباره بونه‌وه , وه‌ك كۆمه‌لی مافی راوه‌ی كۆمه‌ڵایه‌تی كه خۆی له داد په‌روه‌ری كۆمه‌ڵاتیدا ئه‌بینێته‌وه